Početak radova na izgradnji novog igrališta u LJubinim livadama – Veliki Park\nPočetak radova na izgradnji novog igrališta u LJubinim livadama\nSugrađani mesne zajednice Ljubine livade u narednih mesec dana dobiće nov park sa igralištem za najmlađe. Ovo je jedno u nizu novoizgrađenih igrališta sa parkom koje grad Kragujevac u partnerstvu sa preduzećem Šumadija d.o.o Kragujevac namerava da napravi u narednom periodu. Vrednost radova je oko 5 miliona dinara. Pored otvorenih sportskih terena u Koloniji, dečijeg igrališta u Erdeču, u narednih mesec dana naselje Ljubine livade dobiće malu oazu površine oko 9 ari, a u planu je izgradnja igrališta na Bubnju, u Bagremaru i Bresnici. Početak radova obišli su danas Predrag Stevović, član Gradskog veća za sport i direktorka preduzeća Šumadija d.o.o Kragujevac, Jasmina Mihajlović.\nPored ograđenog igrališta za decu, projektom su predviđene pešačke staze, parkovski deo s klupicama, stolom za šah i drvoredom japanske trešnje i to će celom naselju dati potpuno nov izgled, kaže Stevović, član Gradskog veća. Od samog početka, kako je gradonačelnik Dašić i najavio, činimo sve da, čak i u uslovima pandemije, projekte koji su od velikog značaja za građane, realizujemo u kontinuitetu. Ovo je samo jedan u nizu projekata planiranih za ovu godinu i u tom pravcu ćemo nastaviti jer, smatram, kazao je on, da je to jedini pravi način da svaki deo grada dobije takav ambijent, a sugrađanima stvorimo uslove za kvalitetniji život. U tom smislu najpre se insistira na komunalnoj putnoj infrastrukturi i takvi projekti se rade punim kapacitetom, s posebnim akcentom na otvorene terene za male sportove, igrališta i parkove.\nPrema rečima izvođača, mališani će u narednih mesec dana dobiti novo ograđeno igralište na bezbednoj tartan podlozi sa klackalicama, ljuljaškama, toboganom, vrteškama i njihalicama, a stariji sugrađani popločane staze za šetnju, park sa klupicama i stolom za šah.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 12 априла, 2021


Javnost osuđuje medije bliske Trampu - Svet - Dnevni list Danas\nPočetna » Svet » Javnost osuđuje medije bliske Trampu\nJavnost osuđuje medije bliske Trampu\nAmericka javnost ogorčena je na medije bliske amaeričkom predsedniku Donaldu Trampu, koji na sve moguće načine pokušavaju da dokažu da je sasvim ispravno što američki predsednik naziva svoje bivše saradnike „psima“.\n0Piše: FoNet 22. avgusta 2018. 14.06\nDonald Tramp Foto: EPA/ MICHAEL REYNOLDS\nAmerički predsednik Donald Tramp nazvao je „psom“ svoju bivšu saradnicu, Omarosu Manigault Njuman, nakon što je objavila tajno snimljene razgovore u Beloj kući.\nUrednik Vašington tajmsa Čarli Hart gostovao je u emisiji koja je emitovana na američkoj televiziji Foks njuz gde je izjavio da je Tramp zapravo dao kompliment bivšoj saradnici nazivajuci je psom jer „my dawg“ u amerčkom urbanom slengu znači drugar iz rodnog grada ili susedstva.\nOn je Trampovu pravdao time da je Tramp jednostavno mogao misliti na „my dawg“, odnosno da je tako samo želeo kolokvijalno da izrazi ljubav i privrženost.\nDrugi učesnici emisije poručili su da se nazivanje nekoga psom nikako ne može smatrati komplimentom. Brojni mediji, ali i korisnici društvenih mreža osudili su ponašanje medija bliskih predsedniku SAD, prenose mediji u SAD.\ndonald tramp, mediji, sjedinjene americke drzave


Verdao noćas gostuje Bragantinu u okviru četvrtfinala saveznog prvenstva Sao Paula\nPrethodnog vikenda okončana je grupna faza saveznog šampionata države Sao Paulo, iliti popularne Pauliste. Kako je u određenom periodu došlo do prekida prvenstva zbog povećanog broja zaraženih virusom korona, sve se odvija po ubrzanom procesu, te su već poznata i dva učesnika polufinala. To su Mirasol, koji je protekle noći u četvrtfinalu, posle boljeg izvođenja jedanaesteraca, eliminisao Guarani, i Korintijans koji je ubedljivo savladao Inter iz Limeire, rezultatom 4:1.\nNoćas su na programu preostala dva četvrtfinalna duela, gde će RB Bragantino na svom terenu da ukrsti koplja sa trenutnim vladarom kontinenta...\nFerovijarija gostuje na Morumbi (subota, 02.30) u četvrtfinalu plej-ofa šampionata Pauliste, a Ernan Krespo je odmarao prvotimce za taj meč..Najzanimljiviji meč četvrtfinala brazilskog šampionata Pauliste biće odigran u Sao Paulu. Slavni prvoligaš od 02.30 časova dočekuje Ferovijariju, predvođenu...


MUP ZAPOŠLJAVA 150 NOVIH OFICIRA: Diplomci sa policijske akademije dobili rešenja, počinju od ponedeljka\n13.10.2017. 15:30h 13.10.2017. 15:48h\nMinistar unutrašnjih poslova Nebojša Stefanović uručio je danas rešenja za prijem u radni odnos 150 diplomaca Kriminalističko-policijske akademije (KPA), koji će već od ponedeljka početi da rade, saopšteno je danas iz MUP.\nStefanović je istakao da je posao u MUP od početka godine dobilo oko 260 diplomaca KPA i najavio da će takva praksa biti nastavljena i u budućnosti.\nNovoprimljenim oficirima policije on je poručio da od njih očekuje da nastave da stalno rade na sebi i da unapređuju znanja i veštine.\n"Očekujem od vas da budete ispravni policajci, da poštujete zakon i da se trudite da vam dan ne prođe samo da bi prošao i da bi ste primili platu, već da u interakciji sa građanima pokažete da vam je iskreno stalo do ljudi", istakao je Stefanović.\nKako je naglasio, to mnogo govori o policajcu koji obavlja svoju dužnost, bez obzira u kojoj organizacionoj jedinici je zaposlen.\n„To govori o nama, o tome kakvi smo mi kao Ministarstvo i zato uvek imajte na umu da ste vi lice države. Policajac, vojnik, lekar, nastavnik ili učitelj za sve građane predstavljaju lice države“, poručio je Stefanović.\nNE IDI DALJE, GAĐA SE: Vranjski policajci vežbaju gađanje\nREŽIM U PANICI! ZASTRAŠUJU PREDSEDNIKA VOJNOG SINDIKATA: Novici Antiću policija noću upala u kuću!\nNOVA POLICIJSKA KAMERA U BEOGRADU: Ako vas uhvati, kazna čak i do 100.000 dinara!


Predsjednica Republike Srpske Željka Cvijanović i premijer Crne Gore Zdravko Krivokapić ozvaničili su danas ukidanje putarine na naplatnoj rampi na putnom pravcu Trebinje – Herceg Novi.\nCvijanović i Krivokapić sastali su se naplatnoj rampi, a potom je predsjednica RS prisustvovala radnom ručku sa predsjednikom Vlade Crne Gore i predsjednikom opštine Herceg Novi Stevanom Katićem u Meljinama.\nPredsjednica Republike Srpske kazala je da je ovo veliki poduhvat, a sve u funkciji bolje saradnje, razumjevanja i olakšica za građane i privredu.\n„Ovo je gest koji se uklapa u one naše dobre prijateljske odnose. U tim odnosima želimo da uklanjamo barijere, a ne da ih postavljamo i mislim da je ovo pravi način da se takvo nešto postigne. Raduje me činjenica i slaglanost Republike Srpske koja je išla u prilog integrisanog graničnog prelaza što znači manje administracije i potrošenog vremena, kao i olakšice za građane i privredu“, rekla je predsjednik RS.\nKako je istakla Cvijanović predstoji nam mnogo rada da popravimo nivo spoljno trgovinske razmjene.\n„Analize pokazuju, da je prepreka u spoljno trgovinskoj razmjeni loša infrastruktura ili loša povezanost. Radimo da se ukine ono što su infrastrukturne barijere i mnogo će tu biti projekata koji će značiti bolje povezivanje i komunikaciju. Srećna sam i što je najavljeno da će se poslije mnogo godina revitalizovati avio linija koja je bila na relaciji Banja Luka – Tivat. Mislim da će to mnogo značiti za turizam Crne Gore, ali isto tako i za nas u RS i cijelu BiH”, zaključila je Cvijanović.Prema riječima premijera Crne Gore Zdravka Krivokapić ukidanje putarine predstavlja veliki iskorak koji je Vlada uspjela da napravi u kratkom vremenskom periodu.\n„U januaru nakon prvog razgovora sa predsjednikom Opštine Stevanom Katićem započet je proces ukidanja putarine. Zahvaljujući radu ministara finansija i ekonomskog razvoja pregovori su okončani početkom maja. Pred početak turističke sezone građani Herceg Novog i Trebinja, kao i svi koji dolaze na crnogorsko primorje neće plaćati putarinu. Sada smo u vremenskom periodu kada moramo da vodimo računa da sve bude jednostavno i jeftino. To jednostavno znači da ne čekate jer vrijeme pogotovo u periodu turističke sezone zna da bude ograničavajući faktor i stvara potencijalnu nervozu. Jeftino umjesto što ćete plaćati putarinu, vi ćete popiti kafu na predivnom dijelu hercegnovske rivijere i time će biti isti doprinos u ekonomskom smislu”, kazao je Krivokapić.\nPrema najavi premijera Crne Gore na svim graničnim prelazima postaviće skenere koji će po skraćenoj proceduri obavljati provjeru transporta.\nU narednom periodu, premijer se nada da će granični prelazi sa BiH postati integralni.\n“Resorni ministar će ovih dana potpisati sporazum sa BiH i tako omogućiti da granični prelaz na Zupcima bude integrisan, pa će i čekanja biti svedena na minimum. U izgradnju 12,8 KM puta uloženo je oko 18 miliona eura. Od putarine do sada je inkasirano oko 13,4 miliona evra. Preostalo je 4,6 miliona, koje bi kompanija zaradila do kraja isteka koncesije. Na osnovu pregovora, koji su bili intezivni, naš ministar finansija uspio je da dogovori iznos na 4 miliona, pri čemu je to gornja granica. Posebna komisija će na osnovu kvaliteta i stanja puta verifikovati da li će to biti 4 ili manje od 4 miliona”, kazao je premijer Krivokapić.\nNa graničnom prelazu prisustvovali su i ministar spoljne trgovine i ekonomskih odnosa u Savjetu ministara Staša Košarac, gradonačelnik Trebinja Mirko Ćurić i predsjednik opštine Herceg Novi Stevan Katić.


Asfaltiranje saobraćajnice u Ljetiniću - Općina Tešanj\nAsfaltiranje saobraćajnice u Ljetiniću\nOpćinski načelnik Suad Huskić u društvu privrednika posjetio je danas gradilište u Ljetiniću gdje su u toku završni radovi na asfaltiranju saobraćajnice. Radi se o zajedničkom projektu Općine Tešanj i privrednika koji posluju na tom području.\n“Prošle godine Općine Tešanj i privrednici su krenuli u realizaciju ovog projekta, ali saobraćajnica nije ranije asfaltirana zbog vremenskih uslova. Općina Tešanj pokrenula je proceduru za donošenje potrebnih dokumenata kako bi se formirala Poslovna zona Ljetinić, budući da ovdje već posluju firme koje upošljavaju više od 200 radnika”, rekao je Općinski načelnik Suad Huskić.\nUkupna vrijednost saobraćajnice je 150 000 KM, a izvođač radova je firma Dobojputevi d.d. Doboj Jug.\nIzgradnja objekta osnovne škole u Medakovu, Faza IA\nEfikasnost u radu\nKorištenje javnih površina u 2021. godini\nNovi start upovi 2020 – rangiranje\nFederalni hidrometeorološki zavod 0.1°C Vrijeme mjerenja 5 December 2020 u 03:00:00


Savet za štampu: hitno istražiti prisluškuje li OBA medije\nTanjug 26. juna 2019. 13:00\nSARAJEVO – Upravni odbor Saveta za štampu i onlajn medije u BiH zahteva hitnu istragu povodom jučerašnjih navoda predsedavajućeg Predsedništva BiH Milorada Dodika da Obaveštajno-bezbednosna agencija BiH (OBA)prati i prisluškuje veliki broj medija.\nU ime svojih članova, štampanih i onlajn medija, Upravni odbor Saveta zahteva i da Tužilaštvo BiH proveri te informacije, kao i da se OBA javno izjasni o protokolarnom dokumentu čiji je broj i sadržaj naveo Dodik.\n“Čak i u ovom momentu, kada je izrečena izjava o prisluškivanju i nameri stavljanja medija pod kontrolu u svrhe političke manipulacije još uvek neproverena, prevelik je pritisak i uznemirenost ne samo na prozvane medije, već i na celu medijsku zajednicu”, navode iz Saveta za štampu, prenosi RTRS.\n“Te metode su apsolutno nedopustive u demokratiji i zbog toga se informacije o navodnoj zloupotrebi moći OBA u odnosu na medije, moraju hitno proveriti i ispitati”, navodi se u saopštenju i stiče da medijska zajednica neće pristati na takve pritiske i ucene.\nPredsedavajući Predsedništva BiH Milorad Dodik saopštio je juče da raspolaže dokumentom OBA BiH, iz kojeg se vidi da je ta agencija stavila pod prismotru više medija iz BiH i regiona s ciljem, kako je rekao, satanizacije političkih protivnika iz Republike Srpske, ali i među Bošnjacima i Hrvatima.\n„OBA ima zadatak da pripremi inkriminaciju pojedinih političara i da to isporuči tužilaštvu i naklonjenim medijima, a one koje ne kontrolišu stavila je pod mere nadzora“, tvrdi Dodik.


Consumer Reports - Katalog - YU Trend\nPredstavićemo sajt namenjen prvenstveno kupcima preko Interneta, ali i potrošačima širom sveta. Veoma je koristan i za same vlasnike proizvoda, jer na njemu mogu pročitati mišljenja mnogih kupaca i pronaći ocene svojih proizvoda koje su dali eksterni izvori.\nConsumer Reports je sajt koji sledi marketinšku logiku razmišljanja u izvornom smislu. Osnovni cilj sajta je da potrošačima širom sveta dâ savete o kupovini najrazličitijih proizvoda, ocene njihovog kvaliteta, poređenja sa cenama sličnih proizvoda i slično. Baziran je na testiranju proizvoda i prezentovanju njihovih ocena širem auditorijumu.\nFinansiranje sajta zasniva se na članarini: 4 dolara za mesec dana, odnosno 24 dolara za godinu dana. Ukoliko uplate ovu svotu novca, korisnici će steći pristup svim informacijama o više od 2.000 različitih proizvoda. U okviru promotivnog dela, posetioci, pored toga, mogu dobiti i besplatne informacije o proizvodima.\nProizvodi su klasifikovani u deset velikih grupa i u oko stotinu podgrupa. Gotovo da nema poznatijeg proizvoda na svetu o kojem nećete naći veliki broj informacija, saveta i komentara ranijih korisnika. Podatke koje prezentuje ovaj sajt nećete naći u Internet prodavnicama, niti na sajtovima proizvođača, jer su posredi ponekad i liste nedostataka proizvoda koje vam prodavci neće priložiti.\nNa sajtu, osim toga, možete naći i predloge za kupovinu rođendanskih poklona, savete o izboru banaka, planiranju odmora, izboru odmarališta i hotela i mnoge druge informacije date u okviru besplatnog dela sajta.\nOvaj veoma koristan sajt možete pogledati na adresi: www.consumerreports.org.


Od Novkabela prave zeleni poslovni centar: Početak razvoja nekadašnje industrijske zone - u moderno sedište kompanija\nIndustrijska zona nekadašnjeg giganta ponovo će dobiti status centra razvoja novih tehnologija\nRazvojni centar kompanije “Šnajder elektrik” (“Schneider Electric”) u Novom Sadu sledeće godine će biti na novoj adresi.\nKako je u saopštenju te komanije navedeno, hala nekadašnjeg “Novkabela” biće rekonstruisana i pretvorena u moderan poslovni centar, koji će ispunjavati najviše ekološke i energetske zahteve i imaće status „CO2 neutralne zgrade”.\nKroz taj projekat, industrijska zona nekadašnjeg giganta ponovo će dobiti status centra razvoja novih tehnologija.\nIz “Šnajdera” najavljuju da, osim što će zadovoljiti potrebe zaposlenih, objekat će, nakon renoviranja, biti jednan od najsavremenije opremljenih u našoj zemlji, s najmodernijim tehničkim sistemima i komponentama iz proizvodnog programa te kompanije za upravljanje zgradama.\n“Šnajder elektrik” u Srbiji trenutno ima više od hiljadu zaposlenih, a novi prostor Razvojnog centra omogućiće dalji rast kompanije i zapošljavanje novih eksperata, što, pak, predstavlja početak razvoja nekadašnje industrijske zone u moderno sedište kompanija koje se bave energetskim i IT inženjeringom.\n- Polazeći od rezultata svetskih istraživanja da su zaposleni u „zelenim zgradama“ zadovoljniji i produktivniji, a kvalitetno, komforno i ekološko okruženje postaje najpoželjnije mesto za rad, Razvojni centar “Šnajder elektrika” nastavlja da ulaže u kvalitet uslova rada i života zaposlenih, kao i u odgovorno poslovanje, za dobrobit zajednice - objasnio je direktor tog Centra Dragoljub Damljanović.\n- Rekonstrukcija nekadašnje industrijske hale zato neće biti samo formalno-tehnička prenamena prostora površine 14.000 metara kvadratnih.\nCilj je da se u vrednosti moderne kompanije osmišljeno utopi specifična atmosfera i istorijsko-ekonomski identitet tog simbola Novog Sada.\nPrimenom tehnoloških rešenja i inovacija, poput najsavremenijih sistema za nadzor i upravljanje objektima, nova zgrada će biti “CO2 neutralna” Damljanović kaže da će “Šnajder”, kao društveno odgovorna i moderna kompanija, ispuniti najviše ekološke zahteve, te koristiti obnovljive izvore energije bez emisije ugljendioksida – glavnog krivca za globalno zagrevanje.\nNovi poslovni prostor biće zasnovan na principu “activity based njorkspace”, modelu otvorenog tipa, koji omogućava najbolje uslove za rad, zdravije i opuštenije okruženje, što, po direktorovim rečima, potvrđuje planove kompanije da učvrsti poslovanje u Srbiji i nastavi da širi svoj tim u narednim godinama.\nHala će, kako je u saopštenju navedeno, rekonstrukcijom postati visokotehnološki objekat opremljen najsavremenijim sistemima i opremom iz proizvodnog programa kompanije “Šnajder Elektrik”.\nekonomija industrija industrijska zona internet investicije Istorija Novog Sada it Novi Sad novkabel šnajder elektrik


Zoran Zaev ima poruku za građane BiH\nPremijer Republike Makedonije Zoran Zaev se na početku današnje konferencije za medije u Sarajevu zahvalio svome kolegi i prijatelju Denisu Zvizdiću na gostoprimstvu. Istakao je da on i Zvizdić koriste svaku priliku kako bi do "maksimuma unaprijedili regionalnu saradnju", kako to od njih očekuje EU.\nPodsjetio je, govoreći o dobroj saradnji BiH i Makedonije, kako ove dvije zemlje nemaju niti jedno otvoreno pitanje.\n"Najvažnije pitanje koje smo imali danas je dogovor da građani naših zemalja mogu putovati sa ličnim karatama. Također, regulisali smo brojna ekonomska pitanja", kazao je Zaev.\nPremijer Republike Makedonije je ponovio značaj uspostavljanja linije na relaciji Sarajevo-Podgorica-Skoplje koja može biti proširena i na druge zemlje, poput Bugarske.\n"Dolazim iz biznis zajednice i vidim veliku mogućnost za ekonomsku saradnju. Imamo isti mentalitet i pogled na svijet i to moramo iskoristiti i povećati izvoz prema EU i tako unaprijediti standard naših građana. Želim poručit građanima BiH da ću uvijek kada govorim o interesima Makedonije u EU govoriti i o interesima BiH, Srbije, Kosova...", rekao je Zaev.\nMakedonski premijer je današnju posjetu BiH iskoristio i kako bi pozvao predstavnike Bosne i Hercegovine da posjete IT sajam koji će se održati u Skoplju, u aprilu sljedeće godine.\nKomentar na rekaciju Srbije nakon izjave Izetbegovića\nZaev je na pitanje novinara da prokomentariše burnu reakciju Srbije na intervju člana Predsjedništva BiH Bakira Izetbegovića, dat Deutsche Welleu, kazao da lideri regiona moraju biti vrlo oprezni kada daju izjave.\n"Vjerujem da blizina izbora u nekoj zemlji aktuelizuje određena politička pitanja. Moramo biti veoma oprezni kada dajemo izjave kako bi izbjegli 'kavge'. Nama (liderima regiona) bi trebao biti cilj normalizacija odnosa, povećanje standarda građana i EU integracije", zaključio je predsjednik makedonske vlade.


SUK - Konkurs saržaj\nNaslovna > Zapošljavanje > Konkurs sadržaj\nOglašeni interni konkursi\nOglašeni javni konkursi\nKonkursi državnih organa koji nisu u sistemu državne uprave\nKonkursi za međunarodne organizacije\nDanašnji datum: 22.08.2019 Datum oglašavanja: 14.08.2019 Datum isteka roka za prijavljivanje: 22.08.2019\nNa osnovu člana 50. Zakona o državnim službenicima i člana 4. stav 1. Uredbe o internom i javnom konkursu za popunjavanje radnih mesta u državnim organima oglašava\nINTERNI KONKURS ZA POPUNjAVANjE IZVRŠILAČKOG RADNOG MESTA U\nCENTRU ZA ISTRAŽIVANjE NESREĆA U SAOBRAĆAJU\nI Organ u kome se popunjava radno mesto: Centar za istraživanje nesreća u saobraćaju, Nemanjina 11, Beograd.\nII Radno mesto koje se popunjava:\n1. Radno mesto za odnose sa javnošću, u zvanju savetnik –1izvršilac.\nOpis posla: Priprema saopštenja za javnost u vezi sa aktivnostima Centra; priprema plan i program ostvarivanja međunarodne saradnje Centra i logističku pripremu realizacije programa poseta Glavnog istražitelja na međunarodnim i domaćim skupovima; sarađuje sa predstavnicima različitih medija i organizuje javne nastupe Glavnog istražitelja, događaje, gostovanja, intervjue i druga javna pojavljivanja; kreira i priprema predlog dizajna i nadgleda redovno ažuriranje internet prezentacije Centra; priprema sadržaj prezentacija i publikacija Centra u saradnji sa drugim organizacionim jedinicama; priprema plan i program komunikacije Centra sa organima i organizacijama javne uprave i drugim institucijama u zemlji i stara se o njegovom sprovođenju i obavlja druge poslove po nalogu Glavnog istražitelja - direktora.\nUslovi: Stečeno visoko obrazovanje iz naučne odnosno stručne oblasti u okviru obrazovno-naučnog polja društveno-humanističkih nauka na osnovnim akademskim studijama u obimu od najmanje 240 ESPB bodova, master akademskim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu, položen državni stručni ispit, najmanje tri godine radnog iskustva u struci, kao i potrebne kompetencije za rad na radnom mestu.\nIII Mesto rada: Beograd, Čakorska 6\nIV Vrsta radnog odnosa: radno mesto popunjava se zasnivanjem radnog odnosa na neodređeno vreme.\nV Kompetencije koje se proveravaju u izbornom postupku :\nSaglasno članu 9. Zakona o državnim službenicima, propisano je da su kandidatima pri zapošljavanju u državni organ, pod jednakim uslovima dostupna sva radna mesta i da se izbor kandidata vrši na osnovu provere kompetencija.\nIzborni postupak sprovodi se u više obaveznih faza i to sledećim redosledom: provera opštih funkcionalnih kompetencija, provera posebnih funkcionalnih kompetencija, provera ponašajnih kompetencija i intervju sa komisijom.\nNa internom konkursu za izvršilačka radna mesta koja nisu rukovodeća, ne proveravaju se opšte funkcionalne i ponašajne kompetencije.\nU svakoj fazi izbornog postupka vrši se vrednovanje kandidata i samo kandidat koji ispuni unapred određeno merilo za proveru određene kompetencije u jednoj fazi izbornog postupka može da učestvuje u proveri sledeće kompetencije u istoj ili narednoj fazi.\nInformacije o materijalima za pripremu kandidata za proveru posebnih funkcionalnih kometencija mogu se naći na internet prezentaciji Centra za istraživanje nesreća u saobraćaju.\nProvera posebnih funkcionalnih kompetencija:\nPosebna funkcionalna kompetencija u određenoj oblasti rada - poslovi odnosa sa javnošću (odnose sa medijima), proveravaće se putem simulacije (pismeno).\nPosebna funkcionalna kompetencija u određenoj oblasti rada - poslovi međunarodne saradnje i evropskih integracija (poslovno – diplomatski protokol i diplomatsku praksu), proveravaće se putem simulacije (usmeno).\nPosebna funkcionalna kompetencija za određeno radno mesto – propisi i akti iz nadležnosti i organizacije organa (Zakon o istraživanju nesreća u vazdušnom, železničkom i vodnom saobraćaju) proveravaće se putem simulacije (pismeno).\nPosebna funkcionalna kompetencija za određeno radno mesto – strani jezik (Engleski jezik B2), proveravaće se pismeno putem testa.\nAko učesnik konkursa poseduje važeći sertifikat, potvrdu ili drugi odgovarajući dokaz o posedovanju znanja stranog jezika koji je tražen konkursom, i želi da na osnovu njega bude oslobođen testiranja kompetencije – Strani jezik, neophodno je da uz prijavni obrazac (uredno i u potpunosti popunjen u delu *Znanje stranih jezika koji su traženi konkursom), dostavi i traženi dokaz u originalu ili overenoj fotokopiji.\nKomisija može odlučiti da se kandidatu izvrši provera navedene kompetencije, ako uvidom u dostavljeni dokaz ne može potpuno da oceni posedovanje ove kompetencije.\nIntervju sa komisijom: procena motivacije za rad na radnom mestu i prihvatanje vrednosti državnih organa proveravaće se putem intervjua sa komisijom (usmeno).\nVI Adresa na koju se podnosi popunjen obrazac prijave za interni konkurs: Prijave na konkurs šalju se poštom ili neposredno na adresu Centra za istraživanje nesreća u saobraćaju, Nemanjina 11, 11000 Beograd, sa naznakom „Za interni konkurs za popunjavanje izvršilačkog radnog mesta”.\nVII Lice koje je zaduženo za davanje obaveštenja: Ena Mandić, kontakt telefon: 060 80 33 504.\nVIII Datum oglašavanja: 14. avgust 2019. godine.\nIX Rok za podnošenje prijava na interni konkurs je osam dana i počinje da teče 15. avgusta 2019. godine i ističe 22. avgusta 2019. godine.\nX Prijava na interni konkurs vrši se na Obrascu prijave koji je dostupan na internet prezentaciji Centra za istraživanje nesreća u saobraćaju (www.cins.gov.rs), internet prezentaciji Službe za upravljanje kadrovima (www.suk.gov.rs) ili u štampanoj verziji na pisarnici Centra za istraživanja nesreća u saobraćaju, Beograd, Nemanjina 11.\nPrilikom predaje prijave na interni konkurs, prijava dobija šifru pod kojom podnosilac prijave učestvuje u daljem izbornom postupku.\nPodnosilac prijave se obaveštava o dodeljenoj šifri u roku od tri dana od prijema prijave, dostavljanjem navedenog podatka na način koji je u prijavi naznačio za dostavu obaveštenja.\nXI Dokazi koje prilažu kandidati koji su uspešno prošli faze izbornog postupka pre intervjua sa Konkursnom komisijom: original ili overena fotokopija diplome kojom se potvrđuje stručna sprema; original ili overena fotokopija dokaza o položenom državnom stručnom ispitu za rad u državnim organima (kandidati sa položenim pravosudnim ispitom umesto dokaza o položenom državnom stručnom ispitu, podnose dokaz o položenom pravosudnom ispitu); original ili overena fotokopija dokaza o radnom iskustvu u struci (potvrda, rešenje i drugi akti kojima se dokazuje na kojim poslovima, u kom periodu i sa kojom stručnom spremom je stečeno radno iskustvo), original ili overena fotokopija rešenja o raspoređivanju ili premeštaju u organu u kome radi ili rešenja da je državni službenik neraspoređen.\nSvi dokazi prilažu se u originalu ili fotokopiji koja je overena kod javnog beležnika (izuzetno u gradovima i opštinama u kojima nisu imenovani javni beležnici, priloženi dokazi mogu biti overeni u osnovnim sudovima, sudskim jedinicama, prijemnim kancelarijama osnovnih sudova, odnosno opštinskim upravama kao povereni posao).\nKao dokaz se mogu priložiti i fotokopije dokumenata koje su overene pre 1. marta 2017. godine u osnovnim sudovima, odnosno opštinskoj upravi. Zakonom o opštem upravnom postupku („Službeni glasnik RS“, broj: 18/16) je, između ostalog, propisano da su organi u obavezi da po službenoj dužnosti, kada je to neophodno za odlučivanje, u skladu sa zakonskim rokovima, besplatno razmenjuju, vrše uvid, obrađuju i pribavljaju lične podatke o činjenicama sadržanim u službenim evidencijama, osim ako stranka izričito izjavi da će podatke pribaviti sama.\nDokumenta o činjenicama o kojima se vodi službena evidencija su: uverenje o položenom državnom stručnom ispitu za rad u državnim organima, odnosno uverenje o položenom pravosudnom ispitu.\nPotrebno je da učesnik konkursa u delu Izjava*, u obrascu prijave, zaokruži na koji način želi da se pribave njegovi podaci iz službenih evidencija.\nXII Rok za podnošenje dokaza: kandidati koji su uspešno prošli prethodne faze izbornog postupka, pre intervjua sa Konkursnom komisijom pozivaju se da u roku od pet radnih dana od dana prijema obaveštenja dostave navedene dokaze koji se prilažu u konkursnom postupku.\nKandidati koji ne dostave navedene dokaze koji se prilažu u konkursnom postupku, odnosno koji na osnovu dostavljenih ili pribavljenih dokaza ne ispunjavaju uslove za zaposlenje, pismeno se obaveštavaju da su isključeni iz daljeg izbornog postupka. Dokazi se dostavljaju na navedenu adresu Centra za istraživanje nesreća u saobraćaju.\nXIII Datum i mesto provere kompetencija kandidata u izbornom postupku:\nSa kandidatima čije su prijave blagovremene, dopuštene, razumljive, potpune i koji ispunjavaju uslove predviđene oglasom o internom konkursu, na osnovu podataka navedenih u obrascu prijave na konkurs, izborni postupak će se sprovesti počev od 26. avgusta 2019. godine.\nProvera posebnih funkcionalnih kompetencija i intervju sa Konkursnom komisijom obaviće se u prostorijama Centra za istraživanje nesreća u saobraćaju (Beograd, Čakorska 6).\nKandidati se o datumu, mestu i vremenu sprovođenja faza izbornog postupka obaveštavaju na kontakte (brojeve telefona i e-mail adrese), koje navedu u svojim obrascima prijave.\nXIV Državni službenici koji imaju pravo da učestvuju na internom konkursu:\nNa internom konkursu mogu da učestvuju samo državni službenici zaposleni na neodređeno vreme iz organa državne uprave i službi Vlade.\nNeblagovremene, nedopuštene, nerazumljive ili nepotpune prijave biće odbačene.\nInterni konkurs sprovodi Konkursna komisija koju je imenovao v.d. direktor - v.d. Glavni istražitelj Centra za istraživanje nesreća u saobraćaju. Ovaj konkurs se objavljuje na interent prezentaciji i oglasnoj tabli Službe za upravljanje kadrovima i na internet prezentaciji i oglasnoj tabli Centra za istraživanje nesreća u saobraćaju.\nSvi izrazi, pojmovi, imenice, pridevi i glagoli u ovom oglasu koji su upotrebljeni u muškom gramatičkom rodu, odnose se bez diskriminacije i na osobe ženskog pola.\ndr Danilo Rončević


Tehnika Archives - Страница 2 од 8 - Njuz\nCentrala kompanije Tviter objavila je da je od 2015. godine ukinuto više od milion naloga na kojima se „veličao terorizam“, što je, kako se navodi, signal da onima koji pozivaju na nasilje nije mesto na društvenim mrežama. – I dalje…\nNaučnici i istraživači naprednih tehnologija izrazili su protest zbog upotrebe veštačke inteligencije u vojne svrhe. Hiljade zaposlenih u Guglu, među kojima i inžinjeri na visokim pozicijama, potpisali su interno pismo s protestom zbog…\nDruštvena mreža Fejsbuk u sredu je objavila ono čega su se mnogi bojali – potvrdili su da je većini od dve milijarde njihovih korisnika „treća strana“ verovatno uzela lične podatke, naravno, bez njihovog odobrenja. Kompanija je takođe…\nAmerička svemirska kompanija “Roket Lab“ objavila je da će ovog meseca lansirati prvu komercijalnu raketu dugu 17 metara s lansirnog pogona na novozelandskom Severnom ostrvu. Pogon na poluostrvu Mahia u Novom Zelandu prvo je privatno…\nKompanija Telekom predstavila je danas u Beogradu mogućnosti mobilne mreže pete generacije (5G). Ministar trgovine, turizma i telekomunikacija Srbije Rasim Ljajić je rekao da će ta tehnologija omogućiti mnogo novih servisa i usluga koje…\nUređaj „Kvarnot“ KS-1 je nedavno promovisan kao prvi revolucionarni uređaj na svetu koji istovremeno rudari kriptovalute i zagreva prostorije u kojima se nalazi. Tokom svog rada, „Kvarnot“ KS-1 rudari kriptovalute poput bitkoina, a…\nPokvarena kineska svemirska stanica će za manje od deset sati ući u atmosferu Zemlje brzinom većom od 26.000 kilometara na sat i raspasti se u grozd vatrenih lopti na noćnom nebu. „Služba Evropske svemirske agencije (ESA) za svemirski…\nŠifrovana poruka, vanzemaljski artefakt, alhemijski spis… Samo su neke pretpostavke o tome šta bi mogao da predstavlja Vojničev rukopis, jedan od najmisterioznijih manuskripta u ljudskoj civilizaciji. Vojničev rukopis je jedna od…\nSrbija ima svoju led sijalicu „Srbijanku“, koja se proizvodi u pogonu kompanije „Vajs lajt“ u Ugrinovcima i koja troši i do deset puta manje struje, prenosi Blic. Led sijalice popularne su u širokoj potrošnji poslednjih sedam godina zbog…\nKineska svemirska stanica u naredna 24 sata u Zemljinoj atmosferi\nKineska svemirska stanica „Tiangong jedan“ koja ne radi, u naredna 24 sata brzinom od 26.000 kilometara na čas treba da udje u Zemljinu atmosferu gde se će zapaliti i dezintegrisati, saopštile su jutros kineske vlasti. Svemirska stanica…


Niška televizija » Nišlije skromno dočekuju Novu godinu (VIDEO)\nNišlije skromno dočekuju Novu godinu (VIDEO)\nObjavljeno 08.12.2014. 14:22\nZbog loše finansijske situacije mnoge Nišlije će, kažu, dočekati Novu godinu u kućnoj atmosferi. I dok neki ugostiteljski objekti još uvek nisu objavili svoje ponude, u turističkim agencijama kažu da za novogodišnje aranžmane ima interesovanja.\nIako do Nove godine ima još samo nešto više od tri nedelje, malo je onih koji su odlučili gde će dočekati 2015. Ipak, i mlađe i starije Nišlije se slažu da će finansijska situacija uticati na njihovu odluku.\nU turističkim agencijama, situacija je malo drugačija. Interesovanja za novogodišnje aranžmane ima, a najpopularnija je destinacija, posebno mladima, Ohrid.\nMnogi ugostiteljski objekti još uvek nisu objavili ponude, a što se dočeka na gradskom trgu tiče, pregovori su u toku. Te ako ne znate gde biste proveli “najluđu noć” ili nemate dovoljno novca za destinaciju iz snova, ne zaboravite da nije važno gde ste, već sa kime ste.\nSvaki treći đak svedok ili žrtva digitalnog nasilja (VIDEO)


Vesti online / Svi komentari / Srušio se sportski avion u Zemun Polju, dvoje mrtvih\n19:53 >> 21:17h\nPa brate mili nama netreba rat. Mi sami izginusmo, što u saobraćajkama, što u međusobnim obračunima, što u nasilju u porodici itd. Svakog dana od 3 do 5, puta 365 dana to je 1500 godišnje, što znači za deset godina jedan manji grad, ne računajući da pojedini koji su poginuli nisu iza sebe ostavili potomstvo ni za prostu reprodukciju. Pa gde nam je kraj. Mi smo stvarno nenormalna nacija.\nKakva god da se je dogodila tragedija, naši policajcii stoje nezainteresovano , skrštenih ruku i po strani. Naravno, pod uslovom da ne spavaju u sluzbenim automobilima na raskesnicama i autoputevima..


Iz Uprave kažu da je broj opština i gradova u kojima nije bilo zakupa poljoprivrednog zemljišta prilično smanjen.\nPa je tako u agroekonomskoj 2017/2018. godini 28 gradova i opština bilo bez zakupa, dok je godinu dana ranije to je bio slučaj sa 32 jedinice lokalne samouprave.\nTrenutno je u Srbiji na raspolaganju 515.000 hektara državne zemlje koja je dostupna za zakup, a izdato je nešto manje od 300.000 hektara.\nU zakup ponuđeno 515.000 hektara\nKako se najavljuje, do jeseni se očekuju i izmene Zakona o pljoprivrednom zemljištu, kako bi se povećalo najamljivanje državnih oranica, a nedavno usvojenim Pravilnikom, pooštrene su i mere za one koji planiraju zakup.\nNa taj način država planiri da pomiri interese ratara i stočara, imajući u vidu da su u tom smislu postaojale određene zamerke.\nUbuduće će gazdinstva, koja do državnih oranica dolaze po pravu prečeg zakupa na osnovu stočarstva, morati da koriste to zemljište jedino za proizvodnju hrane i to onih kultura koje se koriste za ishranu onih domaćih životinja, na osnovu kojih je gazdinstvo i steklo pravo zakupa, navodi Politika.\nZabeleženi su određeni slučajevi kada su stočari koji su dobijali državno zemljište pod privilegovanim uslovima, isto to zemljište nelegalno stavljali u podzakup i tako zarađivali novac.\nOd sada, ukoliko zakupac ne bude koristio zemljište u namenjene svrhe, ugovor o zakupu prestaje sa važenjem zaključno za istekom agroekonomske godine u kojoj je neregularnost i primećena, te će takva gazdinstva biti u pasivnom statusu.


Banjalučka kompanija "TeleGroup" privodi kraju uspješnu poslovnu godinu: Plan prebačen za 20 odsto - Akta.ba\nBanjalučka kompanija "TeleGroup" privodi kraju uspješnu poslovnu godinu: Plan prebačen za 20 odsto\n04.12.2008. 11:01 / Izvor: Nezavisne novine\nKompanija "TeleGroup" iz Banja Luke iz godine u godinu bilježi rast obima poslovanja, a svoj ambiciozni ovogodišnji plan premašila je za 20 odsto.\nU "TeleGroupu" ističu da uprkos globalnoj finansijskoj krizi, koja se prelila i na region, za poslovanje ove kompanije neće doći crni dani.\n"Finansijski rast je samo jedan od segmenata u kojem bilježimo sve bolje i značajnije rezultate. Naša kompanija je bazirana na dobrim osnovama, tako da ne zavisi od banaka, dok je sistem telekomunikacijskih usluga koje obavljamo baziran na usluge koje su kompanijama neophodne kako bi poslovale. Zbog toga ne očekujemo značajno smanjenje poslovanja", rekao je Aleksandar Antunović, direktor "TeleGroupa".\nBanjalučka kompanija na tržištu BiH posluje 12 godina i u ovom periodu je postala lider u projektovanju, instaliranju i održavanju telekomunikacijskih sistema širom BiH, dok su njeni klijenti postale sve veće kompanije, banke, pa i Vladine institucije. "TeleGroup" je pozicionirala svoje poslovanje i u regionu i postala lider u projektovanju, implementaciji i održavanju telekomunikacionih instalacija, internet servisa i mobilne i fiksne telefonije na području Bugarske, Srbije, Makedonije i BiH.\n"Poznati smo većini korisnika telekomunikacionih usluga među kojima su primarno telekom provajderi, operatori, privatni servis provajderi i internet provajderi", rekao je Antunović.\nCilj "TeleGroupa", kažu u toj kompaniji, nikada nije bio jednokratna implementacija nekog telekomunikacijskog rješenja, već ostvarivanje dugoročne saradnje s korisnicima.\n"Mi izvodimo najkompleksnije telekomunikacijske projekte, od bezbjednosnih sistema do projekata koji zahtijevaju najvišni nivo tehničkih znanja, a zahvaljujući našem profesionalnom odnosu naši klijenti su postali sasvim sigurni da će od nas uvijek dobiti kvalitetna rješenja", kaže Dalibor Ratković, rukovodilac ICT sektora banjalučkog "TeleGroupa".\nU "TeleGroupu" su istakli da će i u narednoj godini postaviti visoke poslovne ciljeve i najavili brže širenje svojih poslovnih aktivnosti na oblast softverskog inženjeringa.\nKompanije koje posjeduju Bisnode certifikat dobijaju mnogo bolje komercijalne uslove\nAgroLIFE - Softver za digitalno upravljanje poljoprivrednim zemljištem\nPrilika za 100 mladih koji žele da osnuju firmu u IT sektoru\nOvo su kompanije koje su dobile tendere sa najvećom vrijednošću u 2019.\nOdržan izbor najuspješnijih u privredi Republike Srpske za 2018.\nSaznajte koje su kompanije ostvarile milionske ugovore u procesu javnih nabavki\nNišta od zgrade IDDEEA-e u Banjoj Luci: Poništen tender od 16 miliona maraka\nRegionalni infrastrukturni projekti siguran katalizator ekonomskog razvoja\nTeleGroup Infosec konferencija okupila više od 200 IT stručnjaka regiona\nSedma Telegroup Infosec konferencija 16. novembra na Jahorini\nTeleGroup na tržište BiH donosi visokointeligentne saobraćajne sisteme\nElsta Mosdorfer Bosnia iz Tuzle u novu fabriku ulaže osam miliona EUR\nVisokogradnja u porastu: 10 bh. kompanija ostvarilo dobit od 123 miliona KM\nTeleGroup Banjaluka proslavio 20 godina poslovanja\nInformaciona bezbjednost - jedan od najvažnijih zadataka države\nTeleGroup organizuje prvi IT Security Workshop u Sarajevu\nKompanija TeleGroup prezentovala prednosti poslovanja iz oblaka\nCloud radionica: Ekonomično i efikasno poslovanje iz oblaka\nMarije Bursać 8 78000 Banja Luka


Srbija krši i domaće i međunarodne zakone - Društvo - Dnevni list Danas\nPočetna » Društvo » Srbija krši i domaće i međunarodne zakone\nVlada Srbije ne odustaje od uredbe kojom socijalne slučajeve tera na prinudni rad\nSrbija krši i domaće i međunarodne zakone\nM. M. Stevanović02.11.2018. 08:00\nOtkako je stupila na snagu Uredba o socijalnoj uključenosti korisnika socijalne pomoći, oko 9.436 najsiromašnijih građana moralo je da obavlja prinudni rad pod pretnjom gubitka prava na socijalna davanja.\nOvu uredbu je donela Vlada Srbije na predlog Ministarstva za rad i zapošljavanje pre četiri godine sa namerom da se korisnici socijalne pomoći kroz društveno koristan rad uključe u aktivne mere zapošljavanja. Tadašnji resorni ministar Aleksandar Vulin objašnjavao je da „socijalna pomoć neće biti pomoć, nego zarada“.\nMeđutim, kako je pokazalo istraživanje Inicijative za ekonomska i socijalna prava – A11 o efektima Uredbe, poslovi koje korisnici prinudno obavljaju odnose se na održavanje higijene objekata i ulica, kopanje kanala, čišćenje zapuštenih grobalja, uređivanje puteva i obavljanje građevinskih radova, a u nekim slučajevima su korisnici morali da „kopaju rake“ za preminule.\n– Ovi poslovi ni na koji način ne podižu kvalifikacije korisnika, niti poboljšavaju mogućnosti za kasnije zapošljavanje. Naprotiv, u pitanju je prinudni rad koji narušava ljudsko dostojanstvo i krši principe socijalne pravde – kaže za Danas Danilo Ćurčić iz Inicijative, navodeći podatak da je samo 138 korisnika socijalne pomoći kroz ove mere zasnovalo radni odnos. Međutim, kako dodaje, oko 92 centra nemaju podatke o tome koliko je korisnika zaposleno primenom Uredbe, „što jasno ukazuje da ogromna većina centara i ne prati efekte njene primene“.\nOn dodaje da je određeni broj ljudi izgubio pravo na socijalnu pomoć ili mu je ona umanjena zato što nije pristao na prinudni rad, ali da većina centara ni u ovom slučaju nije dostavila podatke o kom broju korisnika se radi. Takođe su nejasni kriterijumi kojima se rukovode centri za socijalni rad prilikom odlučivanja na koji način će angažovati korisnike, a često se ne uzimaju u obzir interesi i kvalifikacije samog korisnika.\nNe samo što je Uredba neustavna, ističe Ćurčić, već krši i načela Evropske konvencije o ljudskim pravima kao i Konvencije međunarodne organizacije rada, koja je još 1930. zabranila prinudni rad, odnosno rad na koji su pojedinci prinuđeni pod pretnjom neke kazne.\nNaš sagovornik podseća da je dosad podneto nekoliko inicijativa za ocenu ustavnosti ove uredbe, među kojima je i inicijativa Zaštitnika građana, ali da se vlasti nijednom nisu oglasile o ovom pitanju. Odgovore Vlade i Ministarstva na pitanja u vezi sa ovom uredbom, odnosno da li će inicirati njeno povlačenje, nije dobio ni naš list.\nSocijalna pomoć iznosi 8.283 dinara\nDa bi ostvarili pravo na novčanu socijalnu pomoć, pojedinci moraju da budu prijavljeni na evidenciji nezaposlenih lica koju vodi Nacionalna služba za zapošljavanje, i da se redovno javljaju savetniku za zapošljavanje kako bi bili uključeni u aktivne mere. Socijalna pomoć u Srbiji iznosi 8.283 dinara.\nOd 129 zahteva za pristup informacijama od javnog značaja koji su upućeni centrima za socijalni rad, njih 113 je odgovorilo, dok su pojedini centri nezakonito uskratili pravo na pristup informacijama o primeni Uredbe. Iako su neki centri za socijalni rad u svom postupanju utvrdili da je Uredba neprimenjiva, da nema zainteresovanih korisnika ili preduzeća koja bi radno angažovala korisnike socijalne pomoći, 65% centara za socijalni rad koji su odgovorili donelo je individualne planove aktivacije korisnika.


Kalabuhov pozvao sve u BiH: Odbacite priče o malignom ruskom uticaju | BL Portal\nAmbasador Ruske Federacije u BiH Igor Kalabuhov pozvao je sve u BiH da odbace priče o malignom ruskom uticaju, te istakao da u vezi sa pitanjem uvođenja sankcija Rusiji od BiH nema i nije bilo nikakvih odluka relevantnih institucija.\n“Vidjeli smo i neke izjave u BiH, Briselu i u susjednim zemljama što se tiče ovog pitanja. Mislimo da svi koji tako kažu, imaju svoje političke ciljeve, a za nas stvar je jednostavna – mislimo da to nije tehničko, to je bazično pitanje o kome mora biti konsenzus u BiH, a vidimo da ga nema i nije ni bilo nikakve odluke relevantnih institucija”, rekao je Kalabuhov za RTRS.\nKalabuhov je naglasio da BiH nije na listi neprijateljskih zemalja Rusije, već je smatraju prijateljskom, kao i da je njegova zemlja zainteresovana za stabilnost, dijalog, kompromis u BiH i za prijateljske odnose Rusije i BiH.\nOn je ponovio da Ruska Federacija sankcije smatra nelegitimnim i da su one u stvari i razlog turbulencija koje sada postoje u Evropi i generalno u svijetu.\n“Mislimo da u takvoj situaciji svaka politička partija u BiH i svaki političar moraju djelovati, ne na bazi nekih odluka koje su bile prije deset godina, već uzimajući u obzir današnje stanje”, rekao je Kalabuhov.\nOn je istakao da treba djelovati sa pozicije zaštite nacionalnih i interesa građana BiH.\nKalabuhov je ponovio da je Ruska Federacija pozicionirala BiH kao prijateljsku zemlju i da postoje različiti mehanizmi saradnje, napomenuvši da su postojali neki razlozi da ti mehanizmi do sada nisu korišteni dovoljno efikasno.\n“Ima potencijala za razvoj u različitim domenima u industriji, poljoprivredi, kulturi, tako da ima perspektive za dobar i konstruktivan razvoj naših bilateralnih odnosa”, rekao je Kalabuhov.\nTags: BiH, Igor Kalabuhov, Rusija, sankcije


Milena Rašić 24. 7. 2017.\nIzvršni direktor ove modne kuće, Majkl Burk, izjavio je da Luj Viton u budućnosti planira da se fokusira na nosivu tehnologiju, kako piše Njujork Tajms. „Kada govorimo o nosivoj tehnologiji moramo biti iskreni i priznati da je ona, jednostavno, ružna. Za nas je, međutim, estetika nije stvar o kojoj može da se pregovara“, navodi Burk.\nPametni sat iz kolekcije Tambour Horizon sa Android Wear operativnim sistemom pored standardnih funkcija pametnih satova, poput poziva, poruka i mailova, svom vlasniku pruža mogućnost da, ukoliko mu da pristup informacijama sa svoje avionske karte, umesto njega prati raspored letova, njihova odlaganja i slično.\nČak 60 različitih narukvica na raspolaganju\nSat će, takođe, u svakom trenutku znati gde se nalazite, te će vam (ukoliko se nalazite u nekoj od 7 svetskih metropola koje se nalaze u Luj Viton vodiču) preporučivati mesta za kupovinu ili ručak, pa čak će vam i poput pedometra, brojati korake. Za razliku od drugih satova ove vrste, izgled satova iz ove kolekcije možete prilagoditi svom ukusu (na raspolaganju je 60 različitih narukvica), a vlasniku su na raspolaganju i bezbroj drugih aplikacija iz Google Play prodavnice.\nMeđutim, ništa toliko revolucionarno da opravda cenu. Čak ni činjenica da je ovo najmanji sat ove vrste. Zainteresovanim ostaje samo da se pitaju šta je za potencijalne kupce ovaj proizvod: luksuz ili nasušna potreba?


Sumitomo | Proizvoђachi - Resinex\nSumitomo Chemical Europe je deo Sumitomo Grupe sa sedištem u Japanu, osnovane 1913. radi proizvodnje veštačkog đubriva.\nSumitomo Grupa ima više od 100 firmi širom sveta i prisutna je u pet ključnih sektora:\nNauke o zdravlju i prinosima\nU petrohemijskim proizvodima Sumitomo je vodeća kompanija u Aziji, gde proizvodi i prodaje polietilen, polipropilen, gume i plastike za inženjering.\nRESINEX sarađuje sa kompanijom Sumitomo Chemical Europe u prodaji njihovog polietilena i polipropilena u nekim evropskim zemljama od prvih dana poslovanja nove zajedničke kompanije Petro Rabigh u Saudijskoj Arabiji.\nOva zajednička firma koju su osnovali saudijski Aramco i Sumitomo predstavlja integralnu rafineriju nafte i petrohemijsku fabriku sa ukupnom investicijom od 9,8 milijardi USD, uključujući proizvodnju polietilena (LLDPE C4, HDPE) i polipropilena (PP-Homo- i Kopolimer). Petro Rabigh konvertuje etanski gas pomoću svog etanskog krekera svetskog kapaciteta od 1,3 miliona tona C2/etilena godišnje.\nRESINEX i Sumitomo Chemical Europe imaju dugotrajan partnerski odnos u prodaji materijala SUMITOMO LLDPE C4, HDPE i SUMITOMO polipropilena za Španiju, Portugaliju i Istočnu Evropu.


Vojnotehnički Institut Centar za promociju nauke\nCentar za promociju nauke je javna ustanova, koja građanima treba da približi nauku i tehnologiju i upozna ih sa naučnim i tehnološkim dostignućima u zemlji i svetu. Deo je strateškog programa razvoja Srbije kao ekonomije znanja, u kojoj inovativnost i povezanost predstavljaju ključne resurse.\nŽelimo da budimo radoznalost, podstičemo kreativnost i inspirišemo mlade da se opredele za naučnu karijeru. Zgrada Centra, u Bloku 39 na Novom Beogradu, biće otvorena za sve građane, koji će tu moći da vide interaktivnu postavku naučnih fenomena, planetarijum, laboratorije, kongresnu salu za naučne simpozijume i seminare i dečji naučni klub. Festival nauke Beograd, 2+3+4 Decembar 2011 Da li ste prelistali brošuru FN5 Sve nas je više KREATIVNI LAB (183+) FN5 CHAT - uključi se Program Nauka bez prestanka


Hitan sastanak sa Ministarstvom kulture i Filmskim centrom Srbije - Kultura - Dnevni list Danas\nPočetna » Kultura » Hitan sastanak sa Ministarstvom kulture i Filmskim centrom Srbije\nPovodom odluke da "Dara iz Jasenovca" bude srpski kandidat za Oskara reagovala udruženja reditelja i producenata\nMarija Krtinić01.12.2020. 11:13\nFilm "Dara iz Jasenovca" Foto: promo\n„Nemam šta da kažem. Potpuno očekivano“, kratko je prokomentarisala za Danas producentkinja Jelena Mitrović vest da će „Dara iz Jasenovca“ biti srpski kandidat za Oskara u kategoriji najbolji međunarodni film.\nPored ostvarenja Predraga Gage Antonijevića, u konkurenciji su bili i: „Otac“ Srdana Golubovića, „Pijavice“ Dragana Marinkovića, „Moj jutarnji smeh“ Marka Đorđevića, „Ime naroda“ Darka Bajića i „Realna priča“ Gordana Kičića.\nPrvobitno je među njima bio i „Vikend sa ćaletom“ reditelja Miroslava Momčilovića, ali je produkcijska kuća Brigada povukla ovo ostvarenje iz konkurencije, jer je, kako je producent Igor Turčinović izjavio medijima, trebalo da pošalju link za skriner filma, što nisu želeli da urade jer se ovaj naslov s velikim uspehom prikazuje u bioskopima, te su želeli samo da organizuju projekciju na velikom platnu.\nPodsetimo, filmska kuća Baš Čelik, producent filma „Otac“ Srdana Golubovića, tražila je veću transparentnost u izbornom procesu srpskog kandidata za nagradu Oskar od Filmskog centra Srbije, koji je od ove godine preuzeo ove dužnosti od Akademije filmske umetnosti i nauke Srbije – AFUN.\nMitrović je izjavila tada za naš list da se stiče utisak da se ceo proces krije, te da do producentskih kuća dolaze oprečne informacije, dok se istovremeno u pojedinim medijima vodi otvorena kampanja za jedan film.\nU pitanju je upravo „Dara iz Jasenovca“, koji do podnošenja dokumentacije, nigde nije bio prikazan, da bi tokom protekle nedelje imao distribuciju u Gračanici.\nAutorska ekipa izabranog filma izjavila je za pojedine medije da se beogradska premijera planira u aprilu 2021, dok će pre toga film imati distribuciju u Sjedinjenim Američkim Državama.\nZbog neregularnosti izbornog procesa, Filmskom centru Srbije obratila su se ovih dana i tri udruženja filmskih radnika – Asocijacija filmskih reditelja, Udruženje dokumentarista Srbije i Udruženje producenata Srbije.\nIsti dopis juče su, nakon zvanične objave FCS-a o izabranom filmu, poslali i Ministarstvu kulture i informisanja.\n„Prinuđeni smo da Vam se obratimo u vezi sa propustima u sprovođenju procedure izbora domaćeg kandidata za nagradu Oskar i kršenjem Uputstva o istom. Sa zadovoljstvom smo pozdravili činjenicu da je Filmski centar Srbije ove godine preuzeo sprovođenje procesa izbora nacionalnog kandidata za nagradu Oskar. Smatramo da je FCS institucija koja je za to relevantna i koja treba da predstavlja struku“, navodi se između ostalog u njihovom dopisu.\nMeđu spornim odlukama navode se i sam način izbora članova komisije.\nPrimera radi, od Grupacije za kinematografiju traženo je da predloži četiri svoja člana, od kojih će dvoje biti izabrani za članove komisije, ali je ipak izabrana samo jedna osoba.\nOsim toga, nigde nije saopšteno ko će zameniti Mirka Beokovića, koji je naveden kao prvobitni predstavnik AFUN-a.\n„Uz to, kao propust ističemo činjenicu da Odluka o formiranju Komisije nije javno objavljena, iako u pravilniku ne piše da je njen rad tajan. Zbog ovoga, nismo imali uvid u istu, pa tako ni priliku da na vreme ukažemo na potencijalne sukobe interesa pojedinih članova Komisije (članovi 10 i 11)“, stoji u dopisu.\n„Smatramo da su grubo prekršena prava, a iznevereno poverenje producenata i autora prijavljenih filmova, kao i poverenje i trud strukovnih udruženja, čiji su članovi vredno radili na izradi preporuka za izbor i pristali da učestvuju u radu Komisije. Zbog svega navedenog, zahtevamo od Filmskog centra Srbije i Ministarstva kulture i informisanja hitan sastanak, kako bismo bez odlaganja zajedničkim snagama unapredili proceduru i učvrstili buduće mehanizme sprovođenja izbora domaćeg kandidata za nagradu Oskar, koji bi onemogućili dalje manipulacije u vezi sa istim“, zaključuju filmski radnici.\nKako stoji u jučerašnjem saopštenju Filmskog centra Srbije, o izboru filmova odlučivali su – Dobrivoje Tanasijević – Dan Tana (član Američke akademije filmske umetnosti i nauke, član komisije po predlogu FCS-a), Miroslav Lekić (ispred Udruženja filmskih umetnika Srbije), dr Ivana Kronja i Tanja Bošković (po predlogu AFUN-a), Sandra Perović (ispred Upravnog odbora FCS-a), Dara Džokić (ispred Udruženja filmskih glumaca Srbije) i Dejan Lutkić (po predlogu FCS-a).\nU komisiji je prvobitno bila rediteljka Mila Turajlić, ali kako Danas saznaje, ona se povukla tokom izbornog procesa.\n„Komisija izražava veliko zadovoljstvo, jer smo ove godine imali izuzetno kvalitetnu, žanrovski raznoliku filmsku ponudu. Izabrani film „Dara iz Jasenovca“ je emotivno snažna drama koja se bavi istorijskom traumom nudeći pre svega poštovanje prema žrtvama. Tema je izuzetno značajna, bolna i traumatična, pri čemu je film izbegao zamku da se ponovo probude aveti prošlosti jer nije stavljen u politički diskurs. Tragične okolnosti nisu predočene u kontekstu opšteg zločina, već je tragedija personalizovana. Zločin ima svoje ime i prezime, tako da se film ne bavi brojkama i opštim mestima, već pojedinačnim sudbinama, stvarajući na taj način veoma sugestivnu sliku tragedije koja se dogodila. Bila je potrebna velika hrabrost celokupne autorske ekipe da se prihvati tako delikatne teme“, navodi se u saopštenju članova komisije.\nOni ističu i visok umetnički kvalitet filma „Dara iz Jasenovca“, „vrsnu režiju, britak scenario, fotografiju koja doprinosi vizuelnoj poetici filma, muziku, scenografiju i kostim, kao i ekspresivnu glumu postignutu u ovom „ansambl filmu“ (naročito kada je reč o ženskim likovima)“.\n„Kroz sudbinu čitavih porodica, prikazana je snaga volje malog čoveka, kao i ogromna ljubav i čovečnost u okolnostima koje su teško zamislive. Ceneći pre svega kvalitet filma, a imajući u vidu i značaj teme kojom se bavi, komisija sa velikim zadovoljstvom bira film „Dara iz Jasenovca“ kao srpskog kandidata za nagradu Oskar“, stoji njihovom saopštenju.\nReditelj Stevan Filipović upitan da prokomentariše ovogodišnji izbor za srpskog predstavnika za Oskara, kaže za Danas da njega više zanimaju odluke o konkursima za sufinansiranje projekata.\n„Već stoti put pričamo o tim kandidaturama, kao da je to nešto ozbiljno što iko živ van ove palanke zarezuje? To bi bilo kao da komentarišemo svaku Vučićevu izjavu namenjenu za domaću upotrebu. Ne. To je zamajac, budalaština. Mene više interesuje glavna priča – odluke o dodeljivanju sredstava na konkursima FCS, RTS, nepostojanje konkursa za projekte koje finansira Telekom Srbije… Priča o političkim uticajima na odluke, o staroj i novoj gardi filmske mafije i njihovim „koalicijama“. Istražite to, kao nezavisni novinari. Pratite tokove novca. Radite svoj posao“, kaže Filipović.\nZbog pandemije, Američka filmska akademija pomerila je 93. ceremoniju dodele Oskara na 25. april 2021, a Srbija, kao i druge zemlje, imale su rok do 1. decembra da pošalju ime svog predstavnika.\nProšle godine je srpsku kinematografiju predstavljao film „Kralj Petar I“ Petra Ristovskog.\nFilm „Dara iz Jasenovca“, nastao po scenariju Nataše Drakulić a u režiji Predraga Gage Antonijevića, predstavljen je kao „prvi dugometražni igrani film o stvarnim i tragičnim događajima u jednom od najstrašnijih koncentracionih logora Evrope koji su ostavili duboke ožiljke u našem narodu i na ovim prostorima“. Prvi igrani film na temu logora Jasenovac, osvrće se na period 1942. godine kada, posle velike ustaško-nemačke ofanzive na Kozari, lokalno srpsko stanovništvo masovno završava u koncentracionim logorima. Među njima je i dvanaestogodišnja Dara sa svojom majkom i dva brata. Film je 2018. podržao Filmski centar Srbije u sklopu konkursa za sufinansiranje proizvodnje domaćeg dugometražnog filma sa nacionalnom temom. Autorskoj ekipi tada je dodeljen 61 milion dinara, a sam izbor ostao je upamćen i po tome da je predsednik komisije Žarko Dragojević dao ostavku neposredno pred donošenje odluke o odabranim naslovima. Njegova odluka bila je izazvana „nerazumevanjem ostalih članova komisije za film ‘Djeca Kozare'“, koji na istu temu – logoru Jasenovac i deci u tim tragičnim događajima, režira Lordan Zafranović. Film je prvobitno trebalo da ima premijeru 22. oktobra u Beogradu, ali je zbog epidemije ona pomerena za april naredne godine. Film je pre nekoliko dana započeo bioskopsku distribuciju u Gračanici, a kako pišu pojedini domaći mediji, dogovorena je i američka distribucija.\nDara iz JasenovcaFilmFilmski centar SrbijeMinistarstvo kultureoskarBeograd


ČEKA SE EVROPSKO PROLEĆE! Evo ko su potencijalni rivali Crvene zvezde ukoliko prezimi u Evropi! - Informer\nOmladinci Crvene zvezde imaju veliku šansu da proleće dočekaju u Evropi. Za tako nešto potreban im je pozitivan rezultat protiv vršnjaka iz Olimpijakosa, a ukoliko ostvare prolaz poznato je i protiv koga mogu igrati\nCrvena zvezda može da prođe i sa remijem, ili čak i eventualnim porazom, ukoliko Bajern opravda ulogu favorita protiv Totenhema.\nOno što je već sada poznato, to su imena potencijalnih Zvezdinih rivala u 1/16 finala. To su klubovi koji su kao prvaci svojih zemalja stigli kroz posebnu nokaut fazu do ovog nivoa takmičenja.\nTo su: Šerif Tiraspolj (Moldavija), Saragosa (Španija), Midtjiland (Danska), Derbi Kaunti (Engleska), Porto (Portugal), Dinamo Kijev (Ukrajina), Rendžers (Škotska) i Ren (Francuska).\nsport Fudbal FK Crvena zvezda Omladinci Beograd Srbija Liga šampiona


Bodrožić (NUNS): Dolovac i Nenadić hitno da se oglase i skinu nacrtnu metu s novinara KRIK-a\nPredsednik Nezavisnog udruženja novinara Srbije (NUNS) Željko Bodrožić izjavio je večeras da očekuje da se hitno oglasi državna javna tužiteljka Zagorka Dolavac i skine "nacrtanu metu" s novinarki portala KRIK, koje su provladini mediji doveli u direktnu vezu s uhapšenim vodjom kriminalne grupe, Veljkom Belivukom.\nViše provladinih medija objavilo je navode da je Belivuk u direktnoj vezi s portalom KRIK, izmedju ostalog, da je to njegov “privatni medij”, s kojim ima “tajni dil”.\nBodrožić je u pisanoj izjavi naveo da očekuje i da se oglasi postupajući tužilac u predmetu Belivuk, Mladen Nenadić, i da zajedno sa Dolovac, “upozore državne funkcionere i njima poslušne medije da ne remete i dezavuišu istragu o zločinima i krivičnim delima organizovanih kriminalnih grupa”.\nNaglasio da su mediji “pokrenuli zaumnu i veoma opasnu akciju povezivanja nezavisnih i profesionalnih novinara” sa kriminalnom grupom, “ne bi li sa državnih funkcionera skinuli odgovornost za nastanak, jačanje i zlodela ove i drugih kriminalnih grupa koje su se poslednjih godina namnožile u Srbiji”.\nBodrožić je naveo da su “besmislene konstrukcije” navodi koje objavili ti mediji, i da “u te neistine ne može da poveruje niko ko iole prati javnu scenu i rad redakcije KRIK-a”.\n“Ali, veliki je problem što su velikom broju gradjana dostupni samo mediji koji plasiraju i šire te gnusne laži i zato je bezbednost naših hrabrih koleginica i kolega koji godinama unazad pišu o korupciji i kriminalu sada opasno ugrožena”, istakao je on.


Otkud vojnici Srbije i Bosne i Hercegovine u istoj akciji - Sputnjik Srbija\n17:46 14 Jun 2021\nUdarna vest: Krizni štab ublažio mere: Duže radno vreme za prodavnice i ugostiteljske objekte\nOtkud vojnici Srbije i Bosne i Hercegovine u istoj akciji\n22:32 20.11.2020 (osveženo 16:17 23.11.2020) Preuzmite kraći link\nOdluka Predsedništva BiH o zajedničkoj vežbi Oružanih snaga BiH i Vojske Srbije dobra je vest koja govori o razumevanju ne samo srpsko-srpskih odnosa sa obe strane Drine, već i o razumevanju između susednih zemalja u svakom smislu, pa i u vojnom pogledu.\nOvako odluku Predsedništva BiH ocenjuje vojni ekspert Mitar Kovač, koji, kako kaže, izražava nadu da će se takva praksa nastaviti i u budućnosti.\n„Sam karakter vežbe i školovanje kadra iz OS BiH na pojedinim nivoima usavršavanja u Vojsci Srbije ide u prilog tome da će se, verovatno, ti sadržaji vojne saradnje povećavati u narednim godinama, što će sigurno doprineti ukupnoj saradnji između BiH kao celine i Srbije“, naglašava Kovač.\nDo sada je vojna saradnja između BiH i Srbije postojala kroz školovanje oficira u centrima za obuku u BiH ili u Srbiji, u centrima za obuku oficira za multinacionalne operacije. Saradnja u punom obimu odvijala se, prema Kovačevim rečima, kroz postdiplomsko specijalističko, komandno-štabno i generalštabno usavršavanje.\n„Ta tri nivoa usavršavanja predstavljali su kontinuitet saradnje i izbora kadrova i izbora kadrova OS BiH koji su se ovde školovali i za najviše dužnosti. Mi nismo bili jedina država gde se školuju kadrovi iz BiH, ali bili smo jedna od njih“, kaže Kovač.\nNajavljena vojna vežba može se smatrati početkom unapređenja saradnje, koja može postati dobra praksa — da se sadržaji, kroz formu izvođenja zajedničkih vežbi, pored kurseva i školovanja, obogaćuju, zaključuje Kovač.\nSrpski član Predsedništva BiH Milorad Dodik izjavio je da je Predsedništvo BiH, pored dogovora o zajedničkom obeležavanju Dejtonskog sporazuma, donelo i usaglašenu odluku o zajedničkoj vojnoj vežbi Oružanih snaga BiH i Vojske Srbije na teritoriji BiH.\nDodik je odluku ocenio kao „dobru i relaksirajuću priču“.\nSrpska neće NATO: Dodik odbio da se pakt pominje u deklaraciji povodom 25 godina Dejtona\nDodik: Smrću patrijarha Irineja izgubili smo istinskog pastira\nzajedničke vojne vežbe, Vojska Srbije, Oružane snage BiH\n17:42 Krizni štab ublažio mere: Duže radno vreme za prodavnice i ugostiteljske objekte


Orban: EU je daleko važnija Srbija danas nego obrnuto | EurActiv Serbia\n"Evropskoj uniji je daleko važnija Srbija danas nego obrnuto. Možda se to sa Baltičkog mora ili Atlantskog okeana ne vidi, ali iz Budimpešte se to jako dobro vidi", rekao je Orban na konferenciji za medije posle sastanka s predsednikom Srbije Aleksandrom Vučićem.\nDodao je da su se sva proširenja isplatila Uniji, a ne štetila joj, te je "Mađarska privržena evrointegracijama Srbije".\n"Mi očekujemo od institucija EU da otvore šest poglavlja za koje je Srbija već spremna. Sadašnja asimetrija nije dobra za budućnost i ona će biti anulirana kada Srbija dobije ista prava", smatra Orban.\n"Očekujem da se našim razgovorima obostrano ohrabrujemo, ne samo rečima, nego i delima. Obe države su dobile prvu bitku jer smo uspeli da obuzdamo epidemiju. Sada počinje druga bitka, a to je ponovno pokretanje ekonomije", rekao je Orban.\nMađarski premijer je naveo da je 2019. ekonomska razmena Srbije i Mađarske bila rekordno velika, te da je u vreme pandemije dobar trend nastavljen neometanim transportom i mogućnošću da ljudi koji to moraju zbog posla, mogu neometano da prelaze granice iako su one za ostale bile zatvorene radi sprečavanja širenja zaraze.\nOrban: EU neosnovano optužila Mađarsku\nPremijer Mađarske Viktor Orban ocenio je da je EU bespravno i neosnovano optuživala Mađarsku zbog obima i načina uvođenja mera tokom pandemije.\n"Mađarska je stvorila poseban pravni sistem koji je Vladi omogućio da odmah deluje u borbi protiv pandemije. Posebna ovlašćenja koja sam dobio, moći ću da vratim Parlamentu", rekao je Orban na konferenciji za medije.\nA, "kada to bude, moći će da nam se izvine (EU) jer su nas bespravno i neosnovano optuživali zbog toga. Kad prestane naša punomoć mi ćemo da se vratimo parlamentarnom sisitemu i demokratskim zakonima", rekao je Orban.\nOcenio je da će Mađarska iz rasprave sa EU "izaći moralno ojačana i sa velikim iskustvom".\nTokom pandemije, ocenio je, bolju saradnju su imale države Srednje nego Zapadne Evrope: "Bili smo u stalnom kontaktu sa svim susednim zemljama, regionalna saradnja je izuzetno dobra, a ako se u zlu prijatelj prepoznaje, Mađarska može da zaključi da ima dosta prijatelja".\nMađarski premijer je istakao i saradnju s Kinom, od koje je Mađarska "dobila 120 aviona opreme", te je imala dovoljno zaliha da pomaže drugima, ali i za eventualni drugi talas pandemije na jesen.\n"Mogli smo da se uverimo da EU nema zajedničku politiku u oblasti zdravstva, svaka članica je bila obuzeta svojim problemima. Očekujemo da će u drugoj fazi biti u boljoj poziciji, da će saradnja biti uspešnija", rekao je Orban.\nVučić: Izuzetno dobri prijateljski, komšijski odnosi sa Mađarskom, govorili smo o EU i Kosovu\nPredsednik Srbije izjavio je da su odnosi Srbije i Mađarske najbolji u savremenoj istoriji u svim sferama, oni su, kako je rekao, izuzetno dobri bilateralni, "prijateljski i komšijski odnosi".\n"Hvala Orbanu što je imao hrabrosti da uđemo u borbu sa vetrenjačama prošlosti i gradimo budućnost i uspeli smo u tome", rekao je Vučić u zajedničkom obraćanju sa Orbanom nakon njihovog sastanka u Beogradu.\nVučić je rekao da je Orbana zamolio za dodatnu podršku Srbiji na evroposkom putu, iako je to skoro nemogće jer "nas podržavaju uvek i u svakoj prilici".\nOn je rekao da je sa Orbanom razmatrao situaciju u regionu i da ga je obavestio o svemu što se tu dešavao, kao i o situciji na Kosovu i Metohiji, o "razgovorima koje očekujemo, o odnosu velikih sila po tom pitanju".\nVučić je zahvalio Orbanu što Mađarska ima razumevanje za srpske stavove iako je priznala Kosovo kao nezavisno. "Niko tako dobro nas nije razumeo kao naši mađarski prijatelji po mnogo ključnim pitanjima od nacionalog značaja", rekao je Vučić.\nOn je posebno ukazao na razvoj ekonomskih odnosa i naglasio da Mađarska želi da ulaže na područje cele Srbije, a ne samo tamo gde žive Mađari.


7 priča o dobrim delima za borbu protiv posledica COVID-19 | Giving Balkans\nPročitajte sedam priča o dobrim delima i donacijama koje smo ovog petka izdvojili za vas.\nSBB donirao digitalnu televiziju i internet Kliničkom centru Kragujevac\nKompanija SBB uvela je besplatnu digitalnu televiziju na više od 230 TV uređaja i WiFi internet servis u Klinički centar Kragujevac.\nKako navode iz kompanije, ovom donacijom SBB, zajedno sa SBB fondacijom, prvenstveno želi da pacijentima boravak u bolničkom okruženju učini lakšim.\nKompanija SBB i SBB fondacija su ranije ove godine donirale i 600 litara medicinskog alkohola KC Kragujevac i internet za COVID centar u Kragujevcu, sa ciljem podrške u borbi protiv korona virusa.\nDonacija kompanije L’oreal za podršku ugroženima u borbi protiv COVID-19\nKompanija L’orеal Balkan donirala jе Ministarstvu za rad, zapošljavanjе, boračka i socijalna pitanja višе od 8 hiljada proizvoda, uključujući hidro-alkoholnе gеlovе za čišćеnjе ruku i proizvodе za nеgu i održavanjе ličnе higijеnе.\nDonacija je namеnjеna ustanovama za smеštaj korisnika u sistеmu socijalnе zaštitе (gеrontološkim cеntrima i ustanovama socijalnе zaštitе za dеcu ) širom zеmljе, sa ciljem podrške zajеdnici i ugrožеnim grupama u borbi protiv Covid 19.\nPomoć je distribuirana u 74 ustanovе socijalnе zaštitе širom Srbije.\nProizvođači malina i kupina najavili podršku zdravstvu\nUpravni odbor Asocijacije proizvođača malina i kupina Srbije doneo je odluku da svako registrovano domaćinstvo novčanu protivrednost od deset kilograma malina i kupina donira Ministarstvu zdravlja, sa ciljem podrške zdravstvenom sistemu i lekarima.\nVrednost donacija bi mogla biti veća od 30 miliona dinara jer je u Srbiji registrovano 17.000 proizvođača malina i kupina.\nEurobanka donirala 1,2 miliona dinara za podršku zdravstvenim ustanovama\nEurobanka je obezbedila 1,2 miliona dinara za kupovinu kiseoničkih protokomera za zdravstvene ustanove u Srbiji.\nDonacija je realizovana preko Fondacije "Fond B92" i Srpskog filantropskog foruma, koji su pokrenuli akciju podrške zdravstvu u Srbiji, sa ciljem poboljšanja uslova pacijenata i zdravstvenih radnika u Srbiji tokom pandemije korona virusa.\nVeran Matić, izvršni direktor Srpskog filantropskog foruma i predsednik UO Fonda B92, rekao je da najnovija donacija od 36 protokomera u vrednosti od 10.000 evra pomaže da se oboleli leče na kvalitetniji način i savladaju bolest.\nKompanije i pojedinci nastavljaju da podržavaju zdravstvo u Novom Pazaru\nKompanija "Zepter" donirala je novopazarskom zdravstvvenom sistemu medicinske aparate neophodne za lečenje Covid pozitivnih pacijenata. Vrednosti donacije iznosi 13.000 evra, a pored ove donacije obezbeđene su i zaštitne naočare, bioptron lampe i oksimetri.\nZdravstvene radnike u Novom Pazaru podržao je i košarkaš Dejan Tomašević, koji je obezbedio maske i drugu zaštitnu opreme, kao i podršku i u vidu vaučera hotela "Mona", za boravak medicinskih radnika na Zlatiboru.\nNove donacije za Priboj i Prijepolje\nKompanija HIDRO-TAN d.o.o. donirala je dvanaesto kanalni EKG aparat i mobilni aspirator službi Hitne pomoći doma zdravlja u Priboju.\nPomoć za dom zdravlja i opštu bolnicu u Prijepolju stigla je od Humanitarne organizacije „Put sredine”, iz Novog Pazara, koja je za dom zdravlja obezbedila dezinfekcioni tunel, a za opštu bolnicu dvanaestokanalni EKG aparat, defibrilator i pacijent monitor. Vrednost donacije iznosi 15.000 EUR.\nVolonterska podrška tokom pandemije\nMladi psihoterapeuti Savetovališta za mlade Novosadskog humanitarnog centra volonterski pružaju besplatne usluge psihološkog savetovanja, psihoterapije i emotivne podrške.\nCilj ove usluge je pomoć svim sugrađanima kojima je potrebna podrška da se izbore sa negativnim stanjima i emocijama uzrokovanim pandemijom korona virusa.\nPodršku je moguće dobiti online i putem društvenih mreža, a građani koji to žele mogu i da posete Savetovalište, koje se nalazi u Bulevaru vojvode Stepe broj 1 u Novom Sadu, s tim što je razgovore sa psihologom potrebno zakazati putem telefona na broj 063/694-677 ili putem imejla savetovaliste.nshc@gmail.com\nUkoliko i sami želite da doprinesete borbi protiv štetnih posledica korona virusa, pogledajte koje kampanje su aktuelne na našoj platformi covid19.donacije.rs i dajte svoj doprinos online donacijom ili slanjem SMS poruke na broj 7300.


RTS :: Tusk: Hvala Trampu, oslobodio je Evropu svih iluzija\nSvet Tusk: Hvala Trampu, oslobodio je Evropu svih iluzija\nTusk: Hvala Trampu, oslobodio je Evropu svih iluzija\nsreda, 16. maj 2018, 15:14 -> 17:14\nPredsednik Evropskog saveta Donald Tusk rekao je da je američki predsednik Donald Tramp "oslobodio Evropu svih iluzija" u vezi sa trgovinskim sporom i povlačenjem iz nuklearnog sporazuma sa Iranom. Očekuje da će Samit u Sofiji kao rezultat doneti približavanje "prijatelja sa Zapadnog Balkana" Evropskoj uniji.\nDonald Tusk je ocenio da EU mora da bude ujedinjena kako bi se suočila sa novim fenomenom – "hirovitim samopouzdanjem američke administracije", prenosi Rojters.\n"Posmatrajući poslednje odluke predsednika Trampa, neko bi čak mogao da pomisli da vam sa takvim prijateljem ne trebaju neprijatelji. Iskreno govoreći, Evropa bi trebalo da bude zahvalna predsedniku Trampu jer smo se, zahvaljujući njemu, oslobodili svih iluzija", rekao je Tusk.\nPrema njegovim rečima, Tramp je pomogao Evropljanima da shvate da, "ako vam treba ruka koja pomaže, naći ćete je na kraju vaše ruke".\n"Samit prilika za približavanje prijatelja sa Zapadnog Balkana EU"\nGovoreći o sutrašnjem Samitu lidera EU i Zapadnog Balkana u Sofiji, predsednik Evropskog saveta je rekao da će to biti prilika da i EU i region potvrde da evropska perspektiva ostaje geostrateški izbor Zapadnog Balkana.\n"Sutra ćemo se sastati kolektivno sa našim partnerima sa Zapadnog Balkana prvi put u poslednjih 15 godina. To će biti prilika za obe strane da potvrde kako evropska perspektiva ostaje geostrateški izbor Zapadnog Balkana", rekao je Tusk.\nOsim tog, kako je naveo, dugoročnog pogleda, EU želi da pokaže da sada i ona brine o socijalno-ekonomskom razvoju regiona.\n"Investicije u infrastrukturu i veze među ljudima sa i unutar Zapadnog Balkana su u najboljem interesu i EU i to će biti cilj našeg samita", poručio je Tusk.\nPredsednik Evropskog saveta je rekao da očekuje da će Samit u Sofiji kao rezultat doneti približavanje "prijatelja sa Zapadnog Balkana" Evropskoj uniji.\n(petak, 18. maj 2018, 09:58)\n(četvrtak, 17. maj 2018, 13:26)\n(četvrtak, 17. maj 2018, 10:50)\n(četvrtak, 17. maj 2018, 07:11)\n(četvrtak, 17. maj 2018, 01:57)\n(sreda, 16. maj 2018, 23:42)\n(sreda, 16. maj 2018, 23:26)\n(sreda, 16. maj 2018, 20:19)\n(sreda, 16. maj 2018, 16:05)\n(sreda, 16. maj 2018, 15:46)\n1 Poraz Tereze Mej u Parlamentu, odbijen sporazum o Bregzitu\n2 Istorijsko glasanje u Vestminsteru\n3 Kanadski državljanin u Kini osuđen na smrt\n4 MKS oslobodio bivšeg predsednika Obale Slonovače\n5 Iran lansirao satelit – ali neuspešno\n4° C 2° C -4° C 1° C 4° C -9° C


Bourjois always fabulous puder za lice 520 - Idealno.rs\nPočetna / Lepota i zdravlje / Šminke / Puderi / Bourjois always fabulous puder za lice 520\nPonuda prodavnice lilly.rs za proizvod Bourjois always fabulous puder za lice 520. Ispravnost cene i podataka proveri na internet stranici prodavnice.\nod 2.039,99 DIN\nTOP CHOICE - PINCETA 7330\nod 193,50 DIN\nTOP CHOICE - EETKICA ZA SENKU SA APLIKATOROM 35753\nod 206,10 DIN\nTOP CHOICE - VEŠTAEKE TREPAVICE 35524\nTOP CHOICE - APLIKATOR ZA NANOŠENJE SENKE 6029\nod 161,10 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Bourjois always fabulous puder za lice 520 i izberi najbolju. Puderi iz kategorije Šminke je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Bourjois always fabulous puder za lice 520 i vidi da li ti odgovara ili pogledaj druge proizvode brenda BOURJOIS. Opis i tehnički podaci proizvoda Bourjois always fabulous puder za lice 520 se mogu razlikovati od onih u internet prodavnici u kojoj obavljaš kupovinu. Bourjois always fabulous puder za lice 520 je dostupan u prodavnici lilly.rs po ceni, koja je navedena pored svakog prodavca u meniju "Prodavnice".\nGarantne uslove za Bourjois always fabulous puder za lice 520 proveri u prodavnici u kojoj nameravaš da obaviš kupovinu. Slika za Bourjois always fabulous puder za lice 520 je simbolična, zato se pre kupovine u prodavnici uveri da je proizvod isti.\nTečni puder izuzetne pokrivne moci, sa vitaminom E I hijalurnoskom kiselinom koja dubinski hidrira kozu, postojan 24h, ne sadrzi ulje, SPF 20


Kako će izgledati 2016. godina za startape u Jugoistočnoj Evropi? – Startit\n2016. godina će biti uzbudljiva godina za startape i prikupljanje seed investicija u jugoistočnoj Evropi. Sa druge strane, kompanije koje sa lakoćom budu sakupile novac u pre-seed ili seed rundama ove godine, suočiće se sa pravim krvoprolićem u 2017. Vratimo se na sadašnjost - 2016. će biti nerealno optimistična godina za startape iz ovog regiona.\nKako je Nova godina prošla, a sve novogodišnje odluke koje smo doneli su već zaboravljene, pretpostavio sam da više nema opasnosti da vam uništim praznično raspoloženje i da mogu slobodno da napišem par stvari o tome šta nas očekuje ove godine.\nU 2016. godini, lokalnim kompanijama će biti dostupno više početnog kapitala\nU regionu, (ali i ostatku Evrope) javljaju se 3 trenda:\nNovooformljeni fondovi su konačno sakupili novac, uglavnom iz EU i započeće investiranje u 2016. Tako će SpeedInvest, JT, SCV, Eleven, LauncHub i nekolicina drugih početi da ispisuju čekove. Iako će većina sredstava biti namenjena za kompanije koje su u kasnijoj fazi i za follow on runde kada su u pitanju kompanije u koje su ovi fondovi već ulagali, određeni deo novca biće dostupan i za nove, pre-seed i seed runde.\nAkceleratori zasigurno postaju velika stvar u Evropi. Evropski akceleratori i inkubatori su bili u mogućnosti da sakupe više kapitala za investicije, uglavnom institucionalnog (vlada i EU) i korporativnog karaktera, što znači da će u 2016. morati da ga raspodele. Takođe, u Americi, popularnost akceleratora drastično opada, osim kada su u pitanju par njih koji uspevaju da pokažu prave rezultate. Percepcija akceleratora se izmenila do te mere da se ulazak startapa u akcelerator poima kao veoma negativna stvar od strane follow-on investitora. Zbog toga se može očekivati da će deo akceleratora sa one strane okeana aktivno početi da razmatra druge delove sveta, što uključuje i naš region, za nove prilike za investiranje.\nVlade će postajati sve aktivnije kada je investiranje u startape u pitanju. Iako su vlade generalno jako spore i inertne, velika količina novca iz evropskih fondova postaje dostupna regionalnim vlastima i oni neće propustiti priliku da ih iskoriste. Dakle, vlade će uzeti fondove Evropske Unije i podeliti ih ili tako što će se duplirati runde privatnog kapitala ili jednostavno, tako što će ih davati besplatno, kao donacije. Ovo će imati prilično negativan uticaj na razvoj startap ekosistema, ali će zasigurno i olakšati startapima prikupljanje kapitala.\nManje kapitala za kasnije faze\nS druge strane, dešava se dosta stvari koje će rezultirati sa manje dostupnog kapitala za investiranje u kasnije faze. Bitno je napomenuti ovde, da “investicije u kasnije faze” u našem regionu zapravo podrazumevaju seed runde u rečniku Silicijumske Doline – runde ispod ili oko milion dolara. Serije A, B ili kasnije runde imaju drugačiju dinamiku, tako da je teško zamisliti da će dovoljno startapa iz jugoistočne Evrope dostići ove faze, kako bi zaista promenili ukupnu dinamiku na ovim prostorima.\nTako da, iz naše perspektive, investitori u kasnijim fazama su zapravo Micro VC fondovi. I očekuju ih teška vremena. Naime, 2014. je bila rekordna godina za prikupljanje sredstava za ove fondove. Sa tipičnim investicionim rokom od 3 godine, većina mikro VC-eva će morati da započne prikupljanje novca za sledeće fondove već krajem 2016. godine kako bi završili tokom 2017. Njihov uspeh u prikupljanju sredstava za naredne runde će uglavnom zavisiti od učinka trenutnog portfolia. A kako je većina ovih portfolija nastala usled straha od potencijalnog gubitka povoljne prilike (potential next unicorn?!), usled pritiska za podelom novca koji dolazi od njihovih investitora, ili jednostavno usled klasičnog hajpa, naredno prikupljanje sredstava predstavljaće izazov.\nNe, ovo nije priča o balonu…\nBalon neće eksplodirati u 2016 – ali čak da se to i desi, proći će određeno vreme pre nego što mi to osetimo. Ipak, hajp oko investiranja u rane faze, lov na jednoroge, i trend pucanja u mraku po principu “i ćorava koka ubode neko zrno” je definitvno u opadanju.\nSkorašnje istraživanje privatnih investitora vezano za rane faze, sprovedeno od strane Visible-a, pokazuje da su “investitori manje impresionirani kvalitetom kompanije i da se plaše kontinuiranog pooštravanja uslova za pristup kapitalu.\n“The Series A squeeze” je stvarnost, a nastavak investiranja nakon seed rundi je sve ređi, uzimajući u obzir broj kompanija koje podižu angel/seed kapital.” Ceo izveštaj možete naći ovde.\nStartap Dolina Smrti\ngodina će najverovatnije biti dobra godina za prikupljanje novca za pre-seed i seed runde od regionalnih investitora. Ipak, nedostatak follow on finansiranja će biti jak udarac za dosta kompanija u 2017. godini. Gledamo u pravo krvoproliće, odnosno Dolinu Smrti, u naredne 2 godine.\nDobre kompanije, odnosno one koje su u stanju da dokažu da imaju zdrave parametre svog poslovnog modela (unit economics), moći će da dođu do investicije i nastave da rastu, ali s druge strane, mnoge kompanije koje uspeju da dođu do inicijalne runde investicija u 2016, moraće da se zatvore u 2017. Ovo je zapravo nešto što su preduzetnici i investitori u razvijenim tržištima predvideli pre nekoliko godina – samo jedan od primera možete naći ovde – a u narednih godinu ili dve, počeće da se oseća i na ovom podneblju.\nSve više dostupnog početnog kapitala u regionu, i sve manje “follow on” dolara od Micro VC-eva, drastično povećava mogućnost da regionalni startapi u naredne 2 godine započnu šetnju Dolinom Smrti.\nOvaj tekst je orginalno objavljen na StartLabs Seed Thoughts 25.01.2015.


Predsednik Barak Obama, potpredsednik Džozef Bajden i članovi tima za nacionalnu bezbednost posmatraju misiju tokom koje je ubijen Osama bin Laden\nAmerički predsednik Barak Obama je rekao da je odluka da se pronadje i ubije lider Al Kaide, Osama bin Laden, bila prioritetna od momenta kada je došao na položaj\nObama je takođe istakao da je odluka da li da se zaista preduzme ta misija bila dugo razmatrana.\nPredsednik Obama je to izjavio juče za TV mrežu CNN na petu godišnjicu operacija specijalnih snaga koje su ubile čoveka odgovornog za terorističke napade 11. septembra 2001. u Njujorku i Vašingtonu u kojima je poginulo 3.000 ljudi.\nNakon proučavanja višemesečnih obaveštajnih podataka predsednikov tim za nacionalnu bezbednost je zaključio da se Bin Laden krio na trećem spratu teško čuvanog kompleksa u blizini pakistanskog grada Abotabada.\nMedjutim, Obama je naveo da kad je došlo vreme da se misija sprovede, neki članovi njegovog nacionalnog bezbednosnog tima su smatrali da je potrebno više obaveštajnih podataka.\n“Verovatnoća da je to bio Bin Laden bila je 50 prema 50. Bilo je izvesnih spornih stvari čak i u okviru obaveštajne agencije, ali je postojao dobar razlog da se veruje da bi to mogao biti on. Nakon diskusija sa visokim savetnicima, bilo mi je jasno da je ovo naša najbolja šansa da ga uhvatimo. I da ako ne preduzmemo akciju, on može da pobegne, te bi mogle proći godine pre no što se ponovo pojavi.”\nI dok su predsednik i njegov bezbednosni tim uživo pratili video snimak akcije, 4 američka helikoptera su sletela u kompleks i iz njih su izašli pripadnici odreda “Navy Seals”, odnosno mornarički specijalci.\nOni su ubili čuvara na prvom spratu, potom jednog od Bin Ladenovih sinova na drugom spratu kada se pojavio i pokušao da puca, a zatim provalili u treću sobu. Jedan član tima je pucao najvećem kriminalcu na svetu dva puta u glavu.\nPomenuti tim je zaplenio kutije sa kompjuterskim i DVD diskovima iz Bin Ladenove kuće kao i njegove posmrtne ostatke koji su kasnije bačeni u more posle muslimanske pogrebne ceremonije. Jučerašnji intervju je prvi put da je predsednik Obama govorio o detaljima ove misije.


Faktor | ArcelorMittal Zenica o razlozima prekida proizvodnje: Ništa se ne gradi na Balkanu, Sindikat nije prihvatio našu ponudu\nKompanija ArcellorMittal Zenica, najveći proizvođač dugih proizvoda od čelika na Balkanu, objavila je saopćenje u kojem je objasnila zašto je došlo do prekida rada. Saopćenje prenosimo u cijelosti:\n- Kao što je već poznato, cijeli se svijet, uključujući Bosnu i Hercegovinu, suočava sa neviđenom ekonomskom krizom uzrokovanom pandemijom virusa COVID-19. Neosporno je da se BiH, zajedno sa mnogim evropskim zemljama, suočava s recesijom, a pad ekonomije iznosi najmanje 3,5 posto.Već smo svjedoci zatvaranja mnogih firmi, gubitka radnih mjesta i pada proizvodnje i usluga, što je uzrokovano drastično smanjenom potražnjom za gotovo svim vrstama robe. Kao industrija koja je izrazito orijentirana na izvoz u balkanske zemlje, suočeni smo sa situacijom kada su gotovo svi infrastrukturni projekti i građevinski radovi zaustavljeni ili minimizirani, što ozbiljno utječe na našu održivost.\nArcelorMittal ZenicaSindikatprekid proizvodnje\nNajveća plaća od 181.942 KM isplaćena u Sarajevu, u Banjoj Luci 33.524 KM


1. novembra 2019. Marko BožinovićLeave a Comment on OO SNS: Trećina budžeta za investicije\nNa jučerašnjoj konferenciji za novinare Opštinskog odbora SNS Sokobanja, javnosti se obratio Vladimir Milovanović, zamenik predsednika Opštine Sokobanja i predsednik Odbora. On je predstavio nacrt budžeta za 2020. godinu. Prema njegovim rečima 35% od ukupnog budžeta biće utrošeno na investicije. Opredeljena su sredstva za izradu Plana detaljne regulacije obilaznice u Sokobanji, za koju je sprovedena javna nabavka i u postupku je realizacija, kao i za izmenu prostornog plana i eksproprijaciju zemljišta.\nPlanira se i rekonstrukcija i dogradnja vodovodne mreže i izgradnja atmosferske kanalizacije u ulicama Svetozara Markovića, Omladinskoj, Miće Panića, Banjičkoj i ulici Branka Đurića.\n‒ Predviđena su sredstva za sanaciju deponije koja je ove godine pravila dosta problema, projekat je završen i početak radova je zakazan za proleće. Ovim ćemo se uhvatiti u koštac sa problemom koji je višedecenijski i sa kojim su se neuspešno borile prethodne vlasti ‒ rekao je Milovanović.\nBudžetom za 2020. predviđena su sredstva za nastavak sanacije seoskih puteva i ulica, kao i za investiciono održavanje trotoara.\nU sferi socijalne politike budžetom za narednu godinu predviđene su isplate jednokratne pomoći penzionerima sa minimalnim primanjima, kao i isplata jednokratne pomoći socijalno ugroženim porodicama, nastaviće se sa isplatom jednokratne pomoći za novorođenu decu.\n‒ Nastavićemo i sa subvencionisanjem poljoprivredne proizvodnje, ali i sa sufinansiranjem organizacija u oblasti sporta sa teritorije naše opštine, sa posebnim osvrtom na razvoj školskog sporta, kao i sufinansiranjem medija i udruženja građana ‒ dodaje Milovanović.\nDeo budžeta za narednu godinu planiran je za poboljšanje materijalnih uslova u školama, predškolskoj ustanovi „Bucko” i Domu zdravlja. Takođe, ove godine je obezbeđena besplatna užina za sve osnovce sa teritorije naše opštine, a u okviru novog budžeta predviđena su sredstva da se sa ovom akcijom nastavi u budućnosti. Ista situacija je i kada je u pitanju javni prevoz putnika na teritoriji naše opštine, pa se novim budžetom planira nastavak finansiranja besplatnog prevoza.\nNacrt budžeta za 2020. godinu biće objavljen na sajtu Opštine Sokobanja i biće dostupan svim građanima na uvid, a u narednih desetak dana biće održana i javna rasprava o budžetu.\nOdržano 54. Državno ekipno prvenstvo slepih i slabovidih u šahu\nTOSB se priprema za glavnu turističku sezonu\n12. februara 2021. Katarina Petrović\n20. januara 2021. Marko Božinović\n22. februara 2021. Katarina Petrović


Iz Osnovnog tužilaštva u Vranju kažu za "Južne vesti" da se radi veštačenje "bubice", nakon čega će se pokazati u kom pravcu će ići dalja istraga.\n"U zavisnosti od rezultata veštačenja, tužilac će doneti odluku o daljim procesnim radnjama u pravcu krivičnog dela neovlašćeno prisluškivanje i snimanje", kažu iz Tužilaštva.\n- Zaposleni su u čudu da se tako nešto uopšte i dešava. Rukovodstvo Doma zdravlja u potpunosti podržava napore policije i Tužilaštva da se što pre utvrdi činjenično stanje i da svi umešani odgovaraju za svoje postupke. Svima nam je u interesu, pre svega kao ljudima, da se skine veo sumnje i ljage što pre - kaže Živanović.\n- Ja sam iznenađen i osuđujem taj potez, bilo da se radi o ljubavnoj aferi ili političkom prisluškivanju. Zabrinut sam kao radnik Doma zdravlja i kao građanin - kaže jedan od radnika, prenosi portal.


Opština Berane je u roku dostavila Plan aktivnosti za sprovođenje preporuka DRI, kao i Izvještaj o realizaciji Plana aktivnosti za sprovođenje preporuka iz Konačnog izvještaja o reviziji završnog računa Budžeta Opštine Berane za 2017. godinu.\nU Konačnom izvještaju o reviziji završnog računa Budžeta Opštine Berane za 2017. godinu je dato 11 preporuka, od kojih se deset odnose na Opštinu, a jedna preporuka se odnosi na drugi državni organ - Ministarstvo finansija.\nKontrolom, pregledom i provjerom tačnosti navoda iz dostavljenog Izvještaja, utvrđeno je da je Opština Berane od 10 datih preporuka u Izvještaju realizovala 4 preporuke, 4 preporuke djelimično, dok 2 preporuke nijesu realizovane. Preporuka koja se odnosi na drugi državni organ – Ministarstvo finansija nije sprovedena.\nKratak pregled realizacije preporuka iz Izvještaja o reviziji završnog računa Budžeta Opštine Berane za 2017. godinu je objavljen na internet stranici.\nRealizacija preporuka iz Izvještaja o reviziji završnog računa budžeta Opštine Berane 2017. godinu\nMore in this category: « Predstavnici DRI Crne Gore na međunarodnom seminaru „Izgradnja povjerenja - Uloga VRI u obezbjeđivanju pouzdanosti fiskalnih podataka“\tRealizacija preporuka iz Izvještaja o reviziji završnog računa Budžeta Opštine Pljevlja za 2016. godinu »


RTCG - Radio Televizija Crne Gore - Nacionalni javni servis :: Ostali sportovi :: Antidoping štiti suštinu sporta\n02. 06. 2019. 07:40 >> 07:40 0\nNA IMZE 45 KONTROLA\nUloga Komisije za antidoping veoma je značajna za sport, jer sportisti rezultate treba da postižu bez upotrebe nedozvoljenih supstanci. Doping kontrolori na Igrama malih zemalja poručuju da su tu da zaštite integritet sporta, te da nijesu, uslovno rečeno, neprijatelji sportista.\nNa Igrama malih zemalja Evrope izvršeno je ukupno 42 doping kontrole, što je 5 odsto od ukupnog broja učesnika.\nKontrolori na terenu su uzimali uzorke, koji će biti poslati u licenciranu laboratoriju, tako da će se tek nakon dobijanja nalaza od laboratorije znati da li je bilo sportista koji su pozitivni na doping testu.\n"Doping kontrole se odvijaju bez problema, naši kontrolori imaju odličnu komunikaciju sa delegatima koji su od strane organizatora određeni za pojedine sportove. Takođe, nijesmo imali slučajeva da sportista odbije doping kontrolu", saopštila je Portalu RTCG predsjednica Komisije za antidoping Crne Gore Vesna Simović Zvicer.\nIgre malih zemalja, najmasovnije i najveće sportsko takmičenje ikad organizivano u Crnoj Gori, sigurno je bilo veliki izazov za Komisiju za antidoping.\n"Komisija za antidoping formirana je u septembru 2018, odlukom Izvršnog odbora Crnogorskog olimpijskog komiteta, a na osnovu Zakona o sportu i Statuta COK-a. Prvi put smo dobili sredstva za rad iz budžeta - preko COK-a, obzirom da Komisija nema status pravnog lica. COK nam je obezbijedio uslove za rad, a u prethodnom periodu smo nabavili i neophodnu opremu za rad. Imajući u vidu ove činjenice, kao i značaj Igara malih zemalja za našu državu, jasno je da je obaveza obavljanja tolikog broja kontrola u nekoliko dana izazov za koji smo se ozbiljno pripremali", kazala nam je Simović.\nZnačajnu pomoć imali su od Anti-doping agencije Bosne i Hercegovine, sa kojom je potpisan memorandum o saradnji.\n"U saradnji sa njima izvršili smo obuku novih doping kontrolora, koji su dobili sertifikate za obavljanje oviih poslova u naredne dvije godine. Imamo ukupno 12 kontrolora, od kojih su njih 4 imali prethodno iskustvo u obavljanju poslova doping kontrolora", navela je Simović.\nU Crnoj Gori se po prvi put organizuje takmičenje na ovom nivou, tako da i Komisija za antidoping ima dodatnu odgovornost da preuzete obaveze realizuje u skladu sa svim međunarodnim standaradima koji se odnose na doping kontrolu, ističe ona, prevenstveno pravilima i standardima Svjetske anti-doping agencije (WADA).\n"Kontrole su vršila tri tima kontrolora u pet gradova, na jedanaest terena, a imali smo na raspolaganju sedam stanica za doping kontrolu. Najviše kontrola je odrađenoo u Baru, ukupno osam, gdje su se održavala takmičenja u atletici i košarsci", saopštila nam je Simović.\nSportisti na IMZE shvataju značaj testiranja\nDoping kontrolorka dr Olivera Prodanović, koja je u jedonm od timova kontorila na IMZE, kaže da na terenu sve protiče u najboljem redu.\n"Sportisti nas ne gledaju kao neprijatelje, shvataju da mi podržavamo sportiste i da se borimo za pravičnost u sportu", ističe ona u razgovoru za Portal RTCG.\nProdanović kaže da su sportisti počeli da shvataju koliki je značaj antidopinga, ne samo da bi se ispoštovala zadana procedura, nego jer se time štiti suština sporta.\nIstiče da je edukacija najbolji način da se iskorijeni doping, ali i da kaznena politika ima veliki uticaj.\n"Kad sportista zna da će duže vrijeme biti van sporta za koji, praktično, živi, ipak će razmisliti da li će uzeti neko ponuđeno sredstvo", navodi Prodanović.\nDoping Igre malih zemalja Vesna Simović-Zvicer Vesna Simović Antidoping agencija


NovaEnergija.net » vlogeri vlogeri – NovaEnergija.net\nHome Tags Posts tagged with "vlogeri"\nKompanija YouTube predstavila je opciju koja će posebno biti korisna vlogerima i influenserima koji žele da povećaju svoj broj pratilaca.\nYouTube je objavio novi update kako bi unapredio iskustvo korisnika. Od sada, na ugrađenim (embedovanim) plejerima na internet stranici pojavljivaće se opcija subscribe, koja će olakšavati ljudima da prate određene kanale.\nPrema tome, sada kada naiđete na neki YouTube video koji je ugrađen na internet stranici videćete u levom gornjem uglu ikonicu sa informacijom o kanalu i mogućnošću da ga zapratite.\nKako pišu strani mediji, ova nova opcija će se postepeno pojavljivati u YouTube video embedima u naredne dve nedelje.\nIako je reč o malim promenama, zapravo će omogućiti vlogerima, influenserima i raznim brendovima da šire mrežu pratilaca.\nYouTube uveo novu opciju za vlogere i influensere was last modified: October 23rd, 2018 by Ivana Karanović\nPresreli smo modnog kreatora Batu Spasojevića koji je krenuo na put za Njujork, kako bi prisustvovao Nedelji mode i sa njim razgovarali o regionalnoj Fashion blogomaniji koju organizujemo od 8.…


Kao iskusni pružaoci usluga sa odličnom mrežom, možemo da ponudimo kandidatima koji nam se obrate čitavu lepezu atraktivnih poslova u različitim granama.\nEksperti smo pre svega u sledećim oblastima:\nAdministracija i HR\nMožemo da ponudimo različite oblike radnog angažovanja, i to rada na neodređeno i na određeno vreme, kao i rad na projektima, u svim ovim oblastima.\nNeposredno zapošljavanje stručnjaka i rukovodećeg kadra jedna je od oblasti za koje smo specijalizovani. Želimo da vam nađemo posao koji će vam odgovarati. Osim privlačne ponude poslova, u našoj kompaniji ćete naići na stručan i iskusan tim sa odličnim poznavanjem tržišta i struke. Možda ne možete u ovom trenutku da nađete interesantan posao, ali želite da budete među prvima koje ćemo kontaktirati kada budemo imali slobodne pozicije? U tom slučaju biće nam drago da primimo vašu prijavu.\nEasy Consult ima dugogodišnje iskustvo u zapošljavanju kandidata na privremenim poslovima. Smatramo važnim da vas imenujemo za poziciju koja odgovara vašem znanju i veštinama i na kojoj ćete biti plaćeni prema učinku. Dok traje vaš radni odnos, naši predusretljivi saradnici će vam pružati podršku i voditi brigu o vama u svakom pogledu. Nezavisno od toga da li ste se tek otisnuli na tržište rada, da li ponovo počinjete da radite, ili želite da promenite posao - tim privremenim poslom vam pružamo priliku da se preorijentišete poslovno i da steknete nove kvalifikacije. Ukoliko želite da budete u našoj bazi talenata, biće nam drago da primimo vašu prijavu.\nRad na projektima - freelance poslovi\nFrilenserima možemo da ponudimo rad na projektima u IT sektoru, i to za prestižne klijente. Dopunite svoj portfolio partnerstvom sa kompanijom Easy Consult, iskoristite do maksimuma svoje sposobnosti i obezbedite odličnu zaradu na duži rok. Zahvaljujući stručnosti naših eksperata, angažovaćemo vas isključivo na onim projektima koji odgovaraju vašem profilu, koji za vas predstavljaju izazov. Ukoliko želite da obezbedite da veoma često budete angažovani, zahvaljujući kvalitetu naših usluga u sprezi sa vašom velikom sposobnošću, biće nam drago da primimo vašu prijavu.


Sporna noćna autobuska linija | Banjaluka.net\nSporna noćna autobuska linija\nPrikupljanje potpisa građana za uvođenje noćne autobuske linije, koju sprovode Mladi demokratskog progresa (MDP), najvjerovatnije je uzaludna. Naime, nije sporna lokacija na kojoj traže podršku građana, ali navodno to ne rade po proceduri iz Zakona o referendumu i građanskoj inicijativi.\nIz izvora bliskim Stručnoj službi Skupštine grada Banjaluka došla je informacija da se prikupljanje potpisa građana za ovu inicijativu ne sprovodi po procedurama koje definiše Zakon o referendumu i građanskoj inicijativi, što je izazavalo oštru reakciju MDP.\n– Ispoštovali smo svu zakonom propisanu proceduru, a obavili smo i informativni sastanak sa sekretarom Skupštine grada prije pokretanja inicijative – rekao je Ivan Begić, predsjednik Mladih demokratskog progresa (MDP).\nIz Odjeljenja za komunalne poslove dobili su odobrenje u kome se navodi da PDP ima dozvolu da zauzme javnu površinu na Trgu Krajine za postavljanje štanda za prikupaljnje potpisa radi ostvarenje građanske inicijative.\nKako bi potpisi sakupljeni tokom ove inicijative u očima zakona bili legitimni, uz odobrenje nadležnog odjeljenja za zauzimanje javne površine, MDP-u je trebala i saglasnost Skupštine grada.\nNaime, u sklopu pokretanja ove inicijative gradskom parlamentu je dostavljena Odluka o osnivanju inicijativnog odbora, te prijedlog za dopunu Odluke o javnom prevozu, u kojoj su organizatori inicijative naveli da žele da se doda dio koji definiše uvođenje noćnih polazaka na više linija autobuskog prevoza.\nUpravo na tu predatu dokumentaciju Skupština grada nije dala saglasnost uz obrazloženje da nije u skladu sa Zakonom o referendumu i građanskoj inicijativi. Ta saglasnost je potrebna da bi se potpisi prikupljeni tokom inicijative smatrali validnim i izmjena Odluke mogla uputiti u skupštinsku proceduru.\nPrema informacijama Srpskainfo, upravo taj stav Skupštine grada bi najkasnije sutra trebao stići na adresu pokretača inicijative.


Uspešan start naših odbojkašica - Ozonpress :: internet portal\nOdbojkaški klub Čačak započeo je novu takmičarsku sezonu uspešno sa dve pobede. Prvo su seniorke u Međuregionalnoj ligi savladale ekipu Zlatara iz Nove Varoši rezultatom 3:1. Tu utakmicu odigrale su u sali osnovne škole u Preljini. Ekipa Zlatara kao i uvek napala je dobrom servom i jakim blokom, ali Čačanke predvođene kapitenom Slađanom Radulović, odgovorile su na to brzom igrom i jakim smečom.\nNa drugoj strani kadetkinje ČAČKA su dočekale ekipu Sloge 031 iz Požege, koja je nova u ovom sistemu takmičenja i pored dobre igre nije mogla da pobedi i oslabljenu ekipu Čačanki bez dva srednja blokera. Ekipa iz Požege je uočila da Čačanke nemaju bloka na sredini, tako da su forsirale penal, a domaće su napadale sa krajeva i pajpom. To je i presudilo da iskusnije devojke iz Čačka prepuste gošćama samo jedan set i sa manjim brojem servis grešaka pobede u ovom meču sa 3:1.\nSledeću utakmicu seniorke igraju u Užicu protiv ekipe Tajm, dok na borilišta izlaze i pionirke protiv ekipe Ivanjice.


Spahić na Festivalu "Historija trga" u Đenovi - Klix.ba\nKultura Spahić na Festivalu "Historija trga" u Đenovi\nSpahić na Festivalu "Historija trga" u Đenovi\n19.2.2011. u 16:59\nNa poziv Grada Đenove i organizatora Festivala "Historija trga" predsjednik Međunarodnog centra za mir (IPC) i direktor Festivala "Sarajevska zima" Ibrahim Spahić govorit će na skupu koji će biti organiziran o temi "Izum rata".\n"Duždeva palača (Palazzo Ducale) u Đenovi bit će od 14. do 17. aprila ove godine sjedište festivala historije pod nazivom "Historija na trgu ", a tema 2011. godine bit će "Izum rata".\nBit će upriličeni kulturni susreti, izložbe, okrugli stolovi, radionice i konferencije", navode iz Pres-centra IPC.\nCilj "Historije na trgu" bit će da privuče što brojniju publiku, i to ne samo stručnjake u toj oblasti, da im pojasni složenost situacije koju nosi početak rata.\nPod tim se podrazumijevaju diplomatske i vojne akcije, različiti uzroci i tipologije, ali isto tako i najšire društvene i ekonomske posljedice, simboli koji se pripisuju ratu i uspomene koje se iz njih rađaju.\nFestival "Historija na trgu" organizira Fondacija za kulturu Duždeve palače općine Đenova, kulturni centar Primo Levi uz podršku Fondacije Ansaldo i Univerziteta Đenove, kao i Pozorišta grada Đenova.\nInvestira u turizam 6\nprije 4h 1m 98\nprije 9h 13m 38\nNova zvijezda Balkana 6.2k\nprije 1h 10m 190\nprije 5h 45m 78\nKo hoće, nađe način 28\nprije 5h 39m 29